
	讝讛 转谞讜专 砖诇 注讻谞讗讬. 讬砖 讚讙专住 讞讻谞讗讬 讜讻谉 讘讬专讜砖诇诪讬 讜讞讻谉 讝讛 谞讞砖 讜砖诪讗 讘注诇 讛转谞讜专 砖讛讬讛 注讜砖讛 砖诪讜 讻谉: 诇讗 讘砖诪讬诐 讛讬讗. 讜讛讗 讚讗诪专 讘驻''拽 讚讬讘诪讜转 (讚' 讬讚. 讜砖诐 讚''讛 专讘讬) 讚讛诇讻讛 讻讘''讛 诪砖讜诐 讚讬爪讗讛 讘转 拽讜诇 砖讗谞讬 讛讻讗 砖讘讗 诇讞诇讜拽 注诇 讚讘专讬 转讜专讛 讚讻转讬讘 讗讞专讬 专讘讬诐 诇讛讟讜转 讗讘诇 讛转诐 讗讚专讘讛 讘''讛 专讜讘讗 讗讬 诇讗讜 讚讛讜讛 诪住驻拽讗 诇谉 讗讬 讗讝诇讬谞谉 讘转专 专讜讘讗 诪砖讜诐 讚讘''砖 讛讜讜 讞专讬驻讬 讟讜讘讗 讜注讜讚 讚讻讗谉 诇讗 讬爪讗讛 讘转 拽讜诇 讗诇讗 诪砖讜诐 讻讘讜讚讜 讚专''讗 砖讗诪专 诪谉 讛砖诪讬诐 讬讜讻讬讞讜 讜讛讗 讚讗诪专 讛转诐 专讘讬 讬讛讜砖注 讛讬讗 讚讗诪专 讗讬谉 诪砖讙讬讞讬谉 讘讘转 拽讜诇 讜诇讗 砖诪注讬谞谉 诇讬讛 诇专' 讬讛讜砖注 讗诇讗 注诇 讘''拽 讚讛讗讬 诪注砖讛 讚专''讗 讚讛讻讗 讛转诐 讚讬讬拽 诪讚拽讗诪专 诇讗 讘砖诪讬诐 讛讬讗 讻讘专 谞讬转谞讛 诇谞讜 转讜专讛 诪住讬谞讬 诪砖诪注 讚讘砖讜诐 诪拽讜诐 讗讬谉 诪砖讙讬讞讬谉: 拽讞讬讬讱 讜讗诪专 谞爪讞讜谞讬 讘谞讬. 讜讛讗 讚讗诪专 讘专讬砖 注''讝 (讚' 讙:) 诪讬讜诐 砖讞专讘 讘讛诪''拽 讗讬谉 砖讞讜拽 诇驻谞讬 讛拽讘''讛 讛讬讬谞讜 拽讘讜注 讜讛讻讗 诪讬诇转讗 讚讘讚讬讞讜转讗 讘注诇诪讗 讛讜讗 讚讗诪专: 讜拽专注 讘讙讚讬讜 讜讞诇抓 诪谞注诇讬讜. 讗讬谉 诇讛讜讻讬讞 诪讻讗谉 讛讗 讚诪讘注讬讗 诇讬讛 讘诪讜注讚 拽讟谉 (讚' 讟讜: 讜砖诐 讚''讛 诇讗) 讗诐 诪谞讜讚讛 爪专讬讱 拽专讬注转 讘讙讚讬诐 讜讞诇讜抓 诪谞注诇 讚讚诇诪讗 讛讻讗 诇爪注专讗 讘注诇诪讗 讛讜讗 讚注讘讚 讛讻讬: 诪讘讬转 讗讘讬 讗讘讗. 驻讬' 讘拽讜谞讟专住 诪讘讬转 讚讜讚 讗讘讬 诪砖驻讞讛 砖讘转 谞砖讬讗讬诐 讛讬转讛 讜讛诐 诪讘讬转 讚讜讚: 讞讜抓 诪砖注专讬 讗讜谞讗讛. 诇驻讬 砖爪注专 讛诇讘 讛讬讗 讜拽专讜讘 诇讛讜专讬讚 讚诪注讜转 诪砖诪注 诪砖讜诐 讚谞驻拽讗 诇注讬诇 诪拽专讗 讚转讛诇讬诐 讚砖注专讬 讚诪注讛 诇讗 谞谞注诇讜 讜讘讞谞诐 讚讞拽 讻谉 讚讛讗 讚专讬砖 诇注讬诇 专讘 讞住讚讗 讘讛讚讬讗 诪讚讻转讬讘 讛谞讛 讛' 谞爪讘 注诇 讞讜诪转 讗谞讱 讜砖诪讗 诪讘讬转 专讘谉 讙诪诇讬讗诇 讛讬转讛 诪拽讜讘诇转 砖讛讬讛 讗讘讬 讛诪砖驻讞讛 讜诇讗讜 讗讚讜讚 拽讗诪专 讻讚讗砖讻讞谉 谞诪讬 (专''讛 讚' 讻讛.) 讚讗诪专 专讘谉 讙诪诇讬讗诇 诪拽讜讘诇谞讬 诪讘讬转 讗讘讬 讗讘讗 砖驻注诪讬诐 讘讗 讘讗专讜讻讛 讻讜': 讜讗诪专讬 诇讛 讘诪''讜. 讬砖 诪驻专砖 诪砖讜诐 讚讞砖讬讘 讻讬 讙专讬诐 讛讬讬转诐 讜讻讬讜爪讗 讘讛:





专砖讘"讗

讜讘专讻讜讛讜. 讬砖 诪驻专砖讬诐 谞讬讚讜讛讜. 讜讗注"讙 讚讞诇抓 诪谞注诇讬讜 讜拽专注 讘讙讚讬讜, 讜诪谞讜讚讛 讘注讬讗 讜诇讗 讗讬驻砖讬讟讗 讘诪讜注讚 拽讟谉 (讟讜, 讘), [讜讗诪讗讬 诇讗] 驻砖讟讜讛 诪讛讗, 讗驻砖专 诪砖讜诐 讚讚诇诪讗 讛讻讗 诇讛讞诪讬专 注诇 注爪诪讜 注砖讛, 讗讬 谞诪讬 诇爪注专 讘注诇诪讗 讛讜讗 讚注讘讬讚. 讜讬砖 诪驻专砖讬诐, 讛讞专讬诪讜讛讜, 讜讛讜讗 讛谞讻讜谉, 讚讘专讻讛 讛驻讱 讛拽诇诇讛 砖讛讜讗 讛讞专诐, 讜注诇 讻谉 讞诇抓 讜拽专注, 讚诪讜讞专诐 讞讬讬讘 讘拽专讬注讛 讜讞诇讬爪讛. 讜讛讬讬谞讜 砖诇讗 讛讬讜 转诇诪讬讚讬讜 专讜爪讬诐 诇讘讗 诇驻谞讬讜 讻诇 讗讜转讜 讛讝诪谉, 讻讚讗讬转讗 讘住谞讛讚专讬谉 讘砖诇讛讬 讗专讘注 诪讬转讜转 (住谞讛讚专讬谉 住讞, 讗), 讜诪砖讜诐 讚诪讜讞专诐 诇讗 砖讜谞讛 讜诇讗 砖讜谞讬谉 诇讜, 讜讗诇讜 诪谞讜讚讛 砖讜谞讛 讜砖讜谞讬谉 诇讜 (诪讜"拽 砖诐, 讗). 讜讗"转 诪驻谞讬 诪讛 讛讞专讬诪讜讛讜, 讜讛诇讗 诪谞讚讬谉 注诇 讻讘讜讚 讛专讘 讗诪专讜 (讘专讻讜转 讬讟, 讗), 讗讘诇 诪讞专讬诪讬谉 诇讗 讗诪专讜. 讬"诇 诇驻讬 砖讛讬讛 谞专讗讛 诇讛诐 讻讗驻拽专讜转讗, 砖讛讬讛 诪转讞讝拽 讻诇 讻讱 注诪讛诐 讘诪讞诇讜拽转 讜谞专讗讛 诇讛诐 讻讝拽谉 诪诪专讗, 讜诇驻讬讻讱 讛讞诪讬专讜 注诇讬讜 讜讘专讻讜讛讜.





讛诪讗讬专讬

讛诪砖谞讛 讛转砖讬注讬转 讜讛讻讜谞讛 诇讘讗专 讘讛 注谞讬谉 讛讞诇拽 讛讞诪讬砖讬 讘讗讜谞讗讛 讛谞注砖讬转 讘讬讚讬诐 讜讛讜讗 砖讗诪专 讗讬谉 诪注专讘讬谉 驻讬专讜转 讘驻讬专讜转 讗驻讬诇讜 讞讚砖讬诐 讘讞讚砖讬诐 讜讗讬谉 爪专讬讱 诇讜诪专 讞讚砖讬诐 讘讬砖谞讬诐 讘讗诪转 讘讬讬谉 讛转讬专讜 诇注专讘 拽砖讛 讘专讱 砖讛讜讗 诪砖讘讬讞讜 讜讗讬谉 诪注专讘讬谉 砖诪专讬 讬讬谉 讘讬讬谉 讗讘诇 谞讜转谉 诇讜 讗转 砖诪专讬讜 诪讬 砖谞转注专讘 诪讬诐 讘讬讬谞讜 诇讗 讬诪讻专谞讜 诇讞谞讜谞讬 讗诇讗 讗诐 讻谉 诪讜讚讬注讜 讜诇讗 诇转讙专 讗注"驻 砖诪讜讚讬注讜 讗讬谞讜 讗诇讗 诇专诪讜转 讘讜 诪拽讜诐 砖谞讛讙讜 诇讛讟讬诇 诪讬诐 讘讬讬谉 讬讟讬诇讜 讛转讙专 谞讜讟诇 诪讞诪砖 讙专谞讜转 讜谞讜转谉 诇转讜讱 诪讙讜专讛 讗讞转 诪讞诪砖 讙转讜转 讜谞讜转谉 诇转讜讱 驻讬讟讜住 讗讞讚 讜讘诇讘讚 砖诇讗 讬转讻讜讬谉 诇注专讘 专' 讬讛讜讚讛 讗讜诪专 诇讗 讬讞诇拽 讞谞讜谞讬 拽诇讬讜转 讜讗讙讜讝讬诐 诇转讬谞讜拽讜转 诪驻谞讬 砖诪专讙讬诇谉 诇讘讗 讗爪诇讜 讜讞讻诪讬诐 诪转讬专讬谉 诇讗 讬驻讞讜转 讗转 讛砖注专 讜讞讻诪讬诐 讗讜诪专讬诐 讝讻讜专 诇讟讜讘 砖讗讬谞讜 讗诇讗 讻讙讜谞讘 讗转 讛注讬谉 诇讗 讬讘讜专 讗转 讛讙专讬住讬谉 讚讘专讬 讗讘讗 砖讗讜诇 讜讞讻诪讬诐 诪转讬专讬谉 讜砖讜讬谉 砖诇讗 讬讘讜专 注诇 驻讬 讛诪讙讜专讛 砖讗讬谞讜 讗诇讗 讻讙讜谞讘 讗转 讛注讬谉 讗讬谉 诪驻专讻住讬谉 诇讗 讗转 讛讗讚诐 讜诇讗 讗转 讛讘讛诪讛 讜诇讗 讗转 讛讻诇讬诐 讜讗讬谉 诪砖专讘讟讬谉 讗转 讛讘讛诪讛 讜讗讬谉 谞讜驻讞讬谉 讘拽讜专拽讘谞讬谉 讜讗讬谉 砖讜专讬谉 讗转 讛讘砖专 讘诪讬诐 讗诪专 讛专"诐 讗诪专讜 诪讛 砖谞讛讙讜 诇讛讟讬诇 诪讬诐 讬讟讬诇讜 讛注诪讬讚 讝讛 讘讘讬转 讛讙转讜转 讘诇讘讚 驻讬讟住 讛讙讬讙讬转 讛讙讚讜诇讛 讜注讜讚 讬转讘讗专 讝讛 讘诪住讻转 讻诇讬诐 讜讛讬讛 诇讛诐 讘拽诇讬驻转 讛驻讜诇 住讬诪谉 砖讛讬讜 讬讜讚注讬诐 讘讜 讗诐 讬转讘砖诇 诪讬讚 讗讜 诇讗 讬转讘砖诇 讗诇讗 讘讟讜专讞 讙讚讜诇 讻诪讜 砖讛讜讗 讬讚讜注 诪注谞讬谉 讛驻讜诇 讗讘讗 砖讗讜诇 讗讜住专 诇讘讜专 讗转 讛讙专讬住讬谉 讻诇讜诪专 诇讛住讬专 拽诇讬驻转讜 讻讚讬 诇讛转诇诪讚 诪诪谞讜 注诇讬讜 讜讞讻诪讬诐 诪转讬专讬谉 诇驻讬 砖讛讜讗 诇讗 讛讻谞讬住 讘转讜讻讛 讚讘专 讗讘诇 讗住讜专 讛讜讗 诇谞拽讜转 诪讛 砖谞专讗讛 诪谉 讛讻专讬 讜讬谞讬讞 讘转讜讻讜 讛拽诇讬驻讛 诇驻讬 砖讛讜讗 讙讜谞讘 讗转 讛注讬谉 讜驻专讻讜住 讛转拽讜谉 讜讛讬驻讜讬 讜讗讬谉 讛诇讻讛 诇讗 讻专' 讬讛讜讚讛 讜诇讗 讻讗讘讗 砖讗讜诇:



讗诪专 讛诪讗讬专讬 讗讬谉 诪注专讘讬谉 驻讬专讜转 讘驻讬专讜转 讻诇讜诪专 讬驻讬诐 注诐 砖讗讬谉 讬驻讬诐 讻讚讬 诇讬驻讜转诐 诇拽驻讜抓 注诇讬讛诐 诪讜讻专讬诐 讜讗讬谉 爪专讬讱 诇讜诪专 讗诐 讗诪专 诇讜 驻讬专讜转 砖诇 讚拽诇 驻诇讜谞讬 讗谞讬 诪讜讻专 讜讛讚讘专 讬讚讜注 讘讛诐 砖讛诐 诪讜砖讘讞讬诐 砖诇讗 讬注专讘 诇讜 驻讬专讜转 讚拽诇 讗讞专 讗驻讬诇讜 讞讚砖讬诐 讘讞讚砖讬诐 讜讗讬谉 爪专讬讱 诇讜诪专 讞讚砖讬诐 讘讬砖谞讬诐 讗讜 讬砖谞讬诐 讘讞讚砖讬诐 诇驻讬 注谞讬谉 讗讜谞讗转谉 砖讬砖 讚讘专讬诐 砖讛讞讚砖讬诐 讞砖讜讘讬诐 诪谉 讛讬砖谞讬诐 讜讬砖 砖讛讬砖谞讬诐 讞砖讜讘讬诐 讬讜转专 讜诪"诪 讬砖谞讬诐 讘讞讚砖讬诐 讬转讘讗专 讘讙诪' 砖讗驻讬诇讜 讛讬砖谞讬诐 讘讬讜拽专 诇讗 讬注专讘诐 注诐 讛讞讚砖讬诐 砖诪讗 讛讜讗 诇讜拽讞诐 讻讚讬 诇讬砖谞诐 讜注诇 讻诇 驻谞讬诐 诇讞讚砖讬诐 讛讜讗 爪专讬讱 讻讚讬 砖讬讜讻诇 诇砖讛讜转诐 讬讜转专:





砖讬讟讛 诪拽讜讘爪转

讜讝讛讜 转谞讜专 砖诇 注讻谞讗讬. 讜讘讬专讜砖诇诪讬 谞诪讬 讬砖 讞讻谞讗 讜砖诪讗 讘注诇 讛转谞讜专 讛讬讛 砖诪讜 讞讻讬谞讗讬 讻讚转谞谉 谞诪讬 讜讝讛讜 转谞讜专讜 砖诇 讘谉 讚讬谞讗讬 讜讛讜讗 砖诐 讗讚诐 讻讚讗砖讻讞谉 讘住讜讟讛 诪砖讘讗 讘谉 讚讬谞讗讛 讘讟诇讛 注讙诇讛 注专讜驻讛. 讛专讗"砖 讝"诇.  


讗诪专 诇讛诐 讗诐 讛诇讻讛 讻诪讜转讬 讞专讜讘 讜讻讜'. 讝讛 讛注谞讬谉 讛诪驻讜专砖 讘砖诪讜注讛 讝讜 讻讙讜谉 讗诪转 讛诪讬诐 转讜讻讬讞 讜讻讬讜爪讗 讘讛 砖讛诐 讻诪讜 讗讜转讜转 讜诪讜驻转讬诐. 讜讬砖 诪讬 砖讗讜诪专 讻讬 讛拽讚讜砖 讘专讜讱 讛讜讗 诪专讗讛 讻讙讜谉 讗诇讜 讛讚讘专讬诐 注诇 讬讚讬 讛爪讚讬拽讬诐 讘讚专讱 转驻诇讛 讜讘拽砖讛 讜诇驻讬 砖讗讬谞谉 谞讘讬讗讬诐. 讜讗讬谉 讝讛 专讞讜拽 诪谉 讛讚注转 讜讬砖 讗讜诪专讬诐 讻讬 讞讻诐 诪讞讻诪讬 诪讚专砖 谞转谞诪谞诐 讘诪讚讬砖 讜专讗讛 讘讞诇讜诐 砖讛讬讜 讞讜诇拽讬诐 讛讞讻诪讬诐 注诇 专讘讬 讗诇讬注讝专 讜讗诪专 诇讛诐 专讘讬 讗诇讬注讝专 诇诪讛 讗转诐 讞讜诇拽讬诐 注诇讬 讗诪转 讛诪讬诐 转讜讻讬讞 讜讻诇 讛注谞讬谉 讜讻讬 专讘讬 讬讛讜砖注 诪转专讬住 讻谞讙讚讜 讜讻讬 谞转谞讛 讘转 拽讜诇 诪谉 讛砖诪讬诐 讜讗诪专 专讘讬 讬讛讜砖注 诇讗 讘砖诪讬诐 讛讬讗. 讜诪驻谞讬 诪讛 诇讗 驻讬专砖 讻讬 讚讘专讬 讞诇讜诪讜转 讛诐 诪驻谞讬 砖讛讬讜 讘讬讚诐 讛讞诇讜诪讜转 拽专讜讘讬诐 诇谞讘讜讗讛 讗讘诇 讬住诪讻讜 讘讝讛 讛注谞讬谉 讜讛讞诇讜诪讜转 砖讜讗 讬讚讘专讜 讜拽讬讬诪讜 讗讞专讬 专讘讬诐 诇讛讟讜转. 专讘讬谞讜 讞谞谞讗诇. 


讜讝讛 诇砖讜谉 讛"专 谞讬住讬诐 讙讗讜谉 讝"诇 砖诐: 讜讗讬专注 砖谞注讝专 专讘讬 讗诇讬注讝专 诪谞住讬诐 讜诪讜驻转讬诐 讜诇讗 谞转讗诪转讜 讗爪诇 讞讻诪讬诐 砖讻讘专 拽专讛 讘讻讚讜诪讛 诇讝讛 讜注诇 讝讛 讗诪专讜 讗讬谉 诪讘讬讗讬谉 专讗讬讛 诪谉 讛讞专讜讘 讜讻讜'. 专爪讜 诇讜诪专 砖讗讬谉 讘讝讛 讚讘专 讬讜爪讗 诪诪谞讛讙 讛讟讘注. 讜讗诪谞诐 诪讛 砖讗诪专讜 讬爪转讛 讘转 拽讜诇 讜讻讜' 专讗讬转讬 讘讜 砖转讬 转砖讜讘讜转. 讛讗讞转 砖讘转 拽讜诇 诇讗 讗诪专讛 讛诇讻讛 讻诪讜转讜 讘讚讘专 讝讛 讗诪谞诐 讘讗 讛拽讜诇 住转讜诐 讜讗驻砖专 砖讻讜讜谉 讘讻诇 诪拽讜诐 讝讜诇转 讝讛 讜讻讚讜诪讛 诇讜 砖讗讬谉 讛诇讻讛 讻诪讜转讜 讜讬讛讬讜 讚讘专讬 讘转 拽讜诇 讗诪转讬讬诐 讘讝讛. 讜讛砖谞讬转 砖讛讻讜谞讛 讘讝讛 诇谞住讜转 讗转 讛讞讻诪讬诐 讗诐 讝讛 讛拽讜诇 讬注转讬拽诐 诪诪讛 砖诪拽讜讘诇 讘讬讚诐 讗讜 诇讗讜 讜讻诪讜 砖讗诪专 讻讬 诪谞住讛 讛' 讗诇讛讬讻诐 讗转讻诐 讜讙讜' 讜讛讜专讛 讘讝讛 讗诪讬转讜转 拽讘诇转诐 讜讗诪专 专讘讬 讬讛讜砖注 诇讗 讘砖诪讬诐 讛讬讗 诇驻讬 砖转讜专转 讛砖诐 转诪讬诪讛 讜讻讘专 谞转谞讛 诇谞讜 讘住讬谞讬 讜讛讜讚讬注谞讜 砖诇讗 讬砖讜谞讛 诪诪谞讛 讚讘专 讜诇讗 谞砖讗专 讘转讜专转谞讜 诇讗 讚讘专 住讜转专 讝讛 讗转 讝讛 讜诇讗 砖讜诐 住驻拽 讻讚讬 砖谞爪讟专讱 讘讜 诇诪讜驻转 诪谉 讛砖诪讬诐. 讜讻诇 诪拽讜诐 砖转诪爪讗 讘转诇诪讜讚 讜专讘讬 讬讛讜砖注 讛讜讗 讚讗诪专 讗讬谉 诪砖讙讬讞讬谉 讘讘转 拽讜诇 讝讛讜 注讬拽专谉. 注讚 讻讗谉. 


谞爪讞讜谞讬 讘谞讬 讜讻讜'. 驻讬专讜砖 谞爪讞讜谞讬 讻讙讜谉 讜讬讗诪专 诇讛砖诪讬讚诐 诇讜诇讬 诪砖讛 讘讞讬专讜 注诪讚 讘驻专抓 诇驻谞讬讛 讜讛讜讗 诪诇砖讜谉 诇诪谞爪讞 诪讝诪讜专 诇讚讜讚. 专讘讬谞讜 讞谞谞讗诇. 


讜讘专讻讜讛讜. 驻讬专讜砖 讛讜讗 讻讬谞讜讬 诇讞专诐 讜讻讜' 讻诪讜 砖讻转讜讘 讘谞诪讜拽讬 讬讜住祝. 讜诇讚讘专讬 专砖"讬 讝"诇 砖讛讜讗 诪驻专砖 讘讻诇 诪拽讜诐 砖讗诪专讜 专讘讬 讗诇讬注讝专 砖诪讜转讬 讛讜讗 诪诇砖讜谉 砖诪转讗 讗祝 讛讜讗 讞专诐 砖诪爪讬谞讜 诇砖讜谉 砖诪转讗 讘讞专诐 讘诪住讻转 诪讜注讚 拽讟谉 讜讘专讜讘 讛诪拽讜诪讜转 讗诇讗 砖讛驻讬专讜砖 讛谞讻讜谉 砖讛讜讗 诪转诇诪讬讚讬 砖诪讗讬 讜讻谉 诪驻讜专砖 讘讬专讜砖诇诪讬 讘诪住讻转 讘讬爪讛. 讛专诪讘"谉 讝"诇. 


注讜讚 讛讜讻讬讞 讛专讬爪讘"砖 讝"诇 砖谞讚讜讬 讛讬讛 诪讚讗诪专讬谞谉 讘驻专拽 诪讬 砖诪转讜 讙讘讬 讘注砖专讬诐 讜讗专讘注讛 诪拽讜诪讜转 讘讬转 讚讬谉 诪谞讚讬谉 讜讻讜'. 讻讻转讜讘 讘转砖讜讘讜转讬讜 住讬诪谉 拽注"讙. 讜注讜讚 讻转讘 讜讝讛 诇砖讜谞讜 讘诇讬拽讜讟讬讜: 讜注讜讚 砖讗诐 讻谉 专讘讬 注拽讬讘讗 诇讗 讛讬讛 诇讜 诇讜诪专 讻诪讚讜诪讛 诇讬 砖讞讘专讬讱 讘讚讬诇讬谉 诪诪讱 讚诇讗 诪砖诪注 诪讬谞讬讛 讗诇讗 谞讚讬谉 讜讛讬讛 诇讜 诇驻专砖 诇讜 讛讞专诐 诇讛驻专讬砖讜 诪讚讘专讬诐 砖讛诪讜讞专诐 讗住讜专 讘讛谉 讬讜转专 注诇 讛诪谞讜讚讛 讗诇讗 讜讚讗讬 谞讚讜讬 诇讘讚 讛讬讛. 注讚 讻讗谉 诇砖讜谉 讛专讬爪讘"砖. 
讜专讗讬讛 注讜讚 诇驻讬专讜砖讜 砖讗讬谉 诪谉 讛专讗讜讬 诇讛转讞讬诇 讘讙讚讜诇 讛讚讜专 讘讞专诐 讗诇讗 讗诐 讬拽诇 讘谞讚讜讬诐 诪讞专讬诪讬谉 讗讜转讜 讻驻讬 专讗讜转 注讬谞讬讛诐 讜诪讝讛 谞专讗讛 讘讜讚讗讬 讻讬 谞讚讜讬 讛讬讛 讗讘诇 诪讛 砖讛讜讻讬讞 诪诪讛 砖诇讗 驻讬专砖 专讘讬 注拽讬讘讗 砖讛讜讗 讞专诐 讗讬谞讛 讛讜讻讞讛 讚讗驻砖专 砖诪驻谞讬 讻讘讜讚讜 讗讞专 砖讗诪专 诇讜 讞讘讬专讬讜 讘讚讬诇讬谉 诪诪谞讜 讛讜讚讬注 诇讜 讛注谞讬谉 讚专讱 讻讘讜讚. 讛专"砖 讚讬 讜讬讚砖. 


讘爪拽 讘讬讚 讗砖讛 转驻讞. 诇讗 讛讞诪讬抓 讻讚专讻讜 讗诇讗 转驻讞 讻讗诇讜 讘诇讗 砖讗讜专 谞诇讜砖 讻讚讙专住讬谞谉 讘诪爪讛 讘驻住讞 转驻讞 转诇讟讜砖 讘爪讜谞谉. 专讘讬谞讜 讞谞谞讗诇. 


诇讗 砖讘拽转 诇讬讛 诇诪讬驻诇 注诇 讗谞驻讬讛. 转诪讬讛讗 诪讬诇转讗 讛讬讗讱 讗驻砖专 砖诇讗 转讝讜讝 诪诪谞讜 讻诇 讛讬讜诐. 讜诪讻讗谉 诪讘讬讗 专讗讬讛 专讘讬谞讜 砖讗住讜专 诇讛驻住讬拽 讘砖讬讞讛 讜讘讚讘专讬诐 讗讞专讬诐 砖讗讬谞诐 砖诇 转驻诇讛 讘讬谉 转驻诇讛 诇谞驻讬诇转 讗驻讬诐. 讛讛讜讗 讬讜诪讗 专讬砖 讬专讞讗 讛讜讛. 诪讻讗谉 谞诇诪讜讚 砖讗讬谉 谞讜驻诇讬谉 注诇 驻谞讬讛诐 讘专讗砖 讞讜讚砖 讜讘砖讘转 讜讘讬讜诐 讟讜讘. 讜讛讗 讚讗诪专讬谞谉 砖讗讬谉 讗讚诐 专砖讗讬 诇讬驻讜诇 注诇 驻谞讬讜 讗诇讗 讗诐 讻谉 谞注谞讛 讻讬讛讜砖注 专讘讬 讗诇讬注讝专 讗讚诐 讞砖讜讘 讛讜讛. 讜诪讬讛讜 讻讘专 驻讬专砖谞讜讛 讘诪拽讜诪讛. 讛专讬讟讘"讗.


讛诪讗谞讛 讗转 讛讙专. 讘讗讜谞讗转 讚讘专讬诐 拽讗诪专 讜讛讛讜讗 讚专讬砖 注谞讬讬谞讗 讚讻转讬讘 讜讻讬 转诪讻专讜 诪诪讻专 讗诇 转讜谞讜 讗讬砖 讗转 讗讞讬讜 讛讛讜讗 讘讗讜谞讗转 诪诪讜谉. 讛诇讜讞爪讜 讘砖谞讬诐 讻转讬讘讬 讘讙专 注爪诪讜 讘住讚专 讜讗诇讛 讛诪砖驻讟讬诐. 讜讗拽砖讬 诇讬讛 讛诇讜讞爪讜 谞诪讬 讘砖诇砖讛. 讜诇讗 讬讚注谞讗 讛讬讻讗 讻转讬讘 讗诇讗 诪讚讻转讬讘 讘注讘讚 注讘专讬 诇讗 转专讚讛 讘讜 讘驻专讱 讚讛讬讬谞讜 诇讞讬爪讛 讜讻诇 砖讻谉 讙专 讚讘谉 讞讜专讬谉 讛讜讗. 讜拽砖讛 诇讬 讙专 讗专讘注讛 讛讜讬 讚讻转讬讘 讘讻讬 转爪讗 诇讗 转住讙讬专 注讘讚 讜讙讜' 讜讻转讬讘 注诪讱 讬砖讘 讜讙讜' 讘讟讜讘 诇讜 诇讗 转讜谞谞讜 讜讗驻砖专 讚讛讛讜讗 谞诪讬 讘讗讜谞讗转 诪诪讜谉 讛讜讗 讚讛讗 讻转讬讘 讘讟讜讘 诇讜. 讛专讗讘"讚. 


讜讗诪专讬 诇讛 讘诪"讜. 讜讗诐 转讗诪专 讛讬讻讗 讗砖讻讞谉 讛谞讛讜 诪"讜 诪拽讜诪讜转 讛讗 诇注讬诇 诇讗 诪爪讬谞讗 诇讗砖讻讜讞讬 讗诇讗 砖诇砖讛 诇讗讜讬谉. 讜讬砖 诇讜诪专 讚讞砖讬讘 讻诇 讛诪拽讜诪讜转 砖讛讜讝讻专讜 讘讙专 讻诪讜 讙专讬诐 讛讬讬转诐 讜讻诪讜 讜讗讛讘转 讗转 讛讙专 讜讻讬讜爪讗 讘讜. 转诇诪讬讚 讛专"驻 讝"诇. 
讜讻转讘 讛专讗讘"讚 讝"诇 讜讝讛 诇砖讜谞讛 谞专讗讛 诇讬 讚讻诇 讛讬讻讗 讚讻转讬讘 讘讛诐 讘讙专 讗讜 讻讙专 讜讻讗讝专讞 讜讻讬讜爪讗 讘讜 拽专讬 诇讬讛 讛讝讛专讛. 讗讘诇 讻诪讚讜诪讛 诇讬 砖讗讬谉 讛讞砖讘讜谉 诪讻讜讜谉 诇讗 诇诇"讜 讜诇讗 诇诪"讜 讜讛诪讞诇讜拽转 砖讬砖 讘讬谉 讛讞砖讘讜谞讜转 讛诇诇讜 诪驻谞讬 砖讝讛 诪讞砖讘 讻诇 讛诪拽讜诪讜转 砖谞讝讻专 讘讜 讛讙专 讜讝讛 讗讬谞讜 诪讞砖讘 讗讜转诐 讛诪拽讜诪讜转 砖谞讝讻专 讘讛诐 讘转讜专讛 注谞讬 讜讬转讜诐 讜讗诇诪谞讛. 注讚 讻讗谉. 


诪转谞讬转讬谉: 讗讬谉 诪注专讘讬谉 驻讬专讜转 讘驻讬专讜转. 驻讬专砖 专砖"讬 讘讘注诇 讛讘讬转 砖驻住拽 驻讬专讜转 砖讚讛 讝讜 讗谞讬 诪讜讻专. 诇讱 诇讗 讬注专讘 讘讛谉 驻讬专讜转 砖讚讛 讗讞专. 讜讛讝拽讬拽讜 诇专讘 诇驻专砖 讻谉 讜诇讗 驻讬专砖讛 拽讜讚诐 驻住拽 砖诇讗 讬注专讘 驻讬专讜转 讘驻讬专讜转 诪砖讜诐 讚讗讬 讘驻讬专讜转 砖讚讜转讬讜 讜讚讗讬 拽讜讚诐 驻住拽 诪讜转专 诇注专讘 驻讬专讜转 砖讚讛 讝讜 讘驻讬专讜转 砖讚讛 讝讜. 讜讗讬 砖诇讗 讬拽讞 驻讬专讜转 诪讗讞专 讜讬注专讘诐 讘驻讬专讜转讬讜 讚讝讛 讗住讜专 讻讚拽转谞讬 住讬驻讗 讚诪转谞讬转讬谉 讛转讙专 谞讜讟诇 诪讞诪砖 讙专谞讜转 讜讻讜' 讚讗诇诪讗 转讙专 讚讜拽讗 讛讜讗 讚诪讜转专 诪砖讜诐 砖讬讚讜注 砖诇讜拽讞 诪讝讛 讜诪讝讛 讗讘诇 讘注诇 讛讘讬转 讗住讜专 诇驻讬 砖讬讞砖讘讜 讛拽讜谞讬诐 砖讛谉 驻讬专讜转 砖讚讜转讬讜. 讗驻讬诇讜 讛讻讬 讛讱 专讬砖讗 诇讗 诪讬讬专讬 讘讛讻讬 讚讛讛讬讗 诪讛讛讬讗 讚讛转讙专 砖诪注讬谞谉 诇讬讛 讚诪砖诪注 讚讜拽讗 转讙专 讗讘诇 讘注诇 讛讘讬转 诇讗 诪砖讜诐 讛讻讬 驻讬专砖 专砖"讬 诇讗讞专 砖驻住拽 砖讗住专 诇注专讘 讗驻讬诇讜 驻讬专讜转 砖讚讜转讬讜. 讛专讬爪讘"砖. 


讗讬谉 诪注专讘讬谉 驻讬专讜转 讘驻讬专讜转. 驻讬专讜砖 讬驻讬谉 注诐 砖讗讬谞谉 讬驻讬谉 诇讬驻讜转诐. 讜讗驻讬诇讜 讞讚砖讬诐 讘讞讚砖讬诐 讜讗讬谉 爪专讬讱 诇讜诪专 讞讚砖讬诐 讘讬砖谞讬诐. 驻讬专讜砖 讞讚砖讬诐 讬驻讬诐 注诐 讬砖谞讬诐 砖讗讬谞诐 讬驻讬诐 诪驻谞讬 砖诪砖讘讬讞 讗转 讛讬砖谞讬诐 砖转讬 诪注诇讜转 砖诪讜讻专 讗讜转诐 讘诪拽讜诐 讞讚砖讬诐 讜砖诪讬驻讛 讗讜转诐 注诐 讛讞讚砖讬诐 讛讬驻讬诐 诪讛诐. 
转谞讜 专讘谞谉 讗讬谉 爪专讬讱 诇讜诪专 讞讚砖讬诐 诪砖诇砖 住讗讬谉 讘住诇注 讜讬砖谞讬诐 诪讗专讘注 砖讗讬谉 诪注专讘讬谉 诪驻谞讬 砖诪砖讘讬讞 讗转 讛讬砖谞讬诐 砖转讬 诪注诇讜转 讻诪讜 砖讗诪专谞讜 讗诇讗 讗驻讬诇讜 讞讚砖讬诐 诪讗专讘注 讜讬砖谞讬诐 诪砖诇砖 砖讗讬谉 讛讬砖谞讬诐 诪砖转讘讞讬谉 讘讬讜驻讬 注诐 讛讞讚砖讬诐 讗驻讬诇讜 讛讻讬 讗讬谉 诪注专讘讬谉 诪驻谞讬 砖讗讚诐 专讜爪讛 诇讬砖谞谉 讜讛谞讛 砖诪砖讘讬讞谉 砖诪讜讻专诐 讘讞讝拽转 讞讚砖讬诐 讜讛诇讜拽讞 住讜讘专 砖讬讻讜诇 诇讬砖谞谉. 讜讗诐 转讗诪专 转讬驻讜拽 诇讬讛 诪驻谞讬 砖诪砖讘讬讞 讛讞讚砖讬诐 注诐 讛讬砖谞讬诐 砖讛诐 讬驻讬谉 诪谉 讛讞讚砖讬诐. 讗讬谉 讛讻讬 谞诪讬 讗诇讗 砖诇讗 转讗诪专 讬爪讗 讛砖讘讞 砖诇 讛讞讚砖讬诐 砖讛诐 专讗讜讬诐 诇讬砖谞谉 讻谞讙讚 讛讬讜驻讬 砖诇 讛讬砖谞讬诐 讜诇讗 讬讛讗 砖诐 讗讬住讜专 讗讜谞讗讛 诇讻讱 讗诪专 诪驻谞讬 砖讗讚诐 专讜爪讛 诇讬砖谞谉 讜讛谞讛 讙诐 砖讘讞 讛讬砖讜谉 专注讛 讛讜讗 讗爪诇 讛讬砖谞讬诐 砖诪讬砖谉 讗诇讜 注诐 讗诇讜 讘讞讝拽转 砖讻讜诇谉 讞讚砖讬诐 讜讛谞讛 讛讬砖谞讬诐 诪专拽讬讘讬谉. 讛专讗讘"讚. 


讻诇 讘讗诪转 讛诇讻讛. 讛讜讗讬诇 砖讘讗诪转 谞砖讘注 砖讻谉 讛讜讗 诇讛讜讚讬注谞讜 讘讗 砖讛诇讻讛 讻诪讜转讜 讜讗讬谉 诇讙诪讙诐 讘讚讘专. 讛"专 讬讛讜谞转谉. 


讜讘讬谉 讛讙转讜转 砖讗谞讬. 诪驻谞讬 砖讛讬讬谞讜转 诪转讜拽讬诐 讜讛砖讘讞 诪转拽讬讬诐 讗讘诇 讘砖讗专 讬诪讜转 讛砖谞讛 讗讬谞讜 诪砖讘讬讞 讗诇讗 诇驻讬 砖注讛 讜讝讛 诪讜讻专讜 讘砖注转 砖讘讞讜 讜诇讘住讜祝 讛讜讗 讞讜讝专 诇拽诇拽讜诇讜 讘讬讚 讛诇讜拽讞. 


讗诪专 专讘 驻驻讗 讚讬讚注讬 讜拽诪讞诇讬. 诪谞讛讙 讬讚讜注 讛讜讗 讗讬 谞诪讬 讚诪讜讚注讬 诇讛讜. 专讘 讗讞讗 讘专讬讛 讚专讘 讗讬拽讗 讗诪专 讛讗 诪谞讬 专讘讬 讗讞讗 讛讬讗 讜讻讜' 讜讗祝 注诇 讙讘 讚诇讗 诪讜讚注讬 诇讛讜 讛讗 讟注诪讬 诇讬讛 讜讗驻砖专 诇讛讜 诇诪讬讚注.  讜讛讗 讗诪专转 专讬砖讗 讗讬谉 诪注专讘讬谉. 拽砖讬讗 诇讬 诇讬诪讗 诇讬讛 诪讗讬 讗讘诇 谞讜转谉 诇讜 砖诪专讬讜 讘驻谞讬 注爪诪谉 砖诇讗 注诇 讬讚讬 转注专讜讘转. 讜讗讬讻讗 诇诪讬诪专 讛讻讬 拽砖讬讗 诇讬讛 讻讬讜谉 讚讗诪专转 专讬砖讗 讗讬谉 诪注专讘讬谉 讗驻讬诇讜 讘驻谞讬 注爪诪谉 谞诪讬 诇讗 诇讬转讬讘 诇讬讛 讚讬诇诪讗 讗讬讛讜 诪注专讘 诇讛讜 讜诪讝讘讬谉. 讗讬 谞诪讬 讛讻讬 讗拽砖讬谞谉 讚讗讬 诇诇讜拽讞 拽讗诪专 砖谞讜转谉 诇讜 讗转 讛砖诪专讬诐 讛讬讛 诇讜 诇讜诪专 讗讘诇 诪拽讘诇 讛讜讗 砖诪专讬诐 讻讚讗诪专 诇注谞讬谉 砖诪谉 讗诇讗 谞讜转谞讬谉 诇讬讬谉 讗转 砖诪专讬讜 拽讗诪专 讜诪讗讬 谞讬讛讜 诇注专讘谉. 讜诇讬砖谞讗 讚转讜住驻转讗 谞诪讬 讛讻讬 诪砖诪注 讚拽转谞讬 讞讬讛 砖讜驻讛 讬讬谉 诇讞诪专讬讜 谞讜转谞讬谉 诇讜 砖诪专讬 讗讜转讜 讬讬谉 谞讜转谞讬谉 诪砖诪注 注诇 讛讞诪专讬谉 讜讗讬谞讜 诪砖诪注 注诇 讛讬讬谉 讜讝讛 注讬拽专. 讜转讬专抓 诇讬讛 讛讻讬 拽讗诪专 讗讬谉 诪注专讘讬谉 砖诪专讬诐 砖诇 讗诪砖 讘讬讬谉 砖讛讜专拽 讛讬讜诐 讗讘诇 诪注专讘讬谉 砖诪专讬诐 砖诇 讛讬讜诐 讘讬讬谉 砖讛讜专拽 讛讬讜诐 讜诇注讜诇诐 诪讜转专 诇注专讘 砖诪专讬诐 讜专讘谞谉 讛讬讗 讻讚注转 专讘 驻驻讗 驻专拽 讛诪驻拽讬讚 讜诇讚注转 讗讘讬讬 讛讗 诪谞讬 专讘讬 讬讛讜讚讛 讛讬讗. 讗讬 谞诪讬 讚砖讗谞讬 砖诪专讬诐 砖诇 讬讬谉 诪砖诪专讬诐 砖诇 砖诪谉 讚砖诪谉 拽讗 驻讙讜诐 讟驻讬 诪讬讬谉. 讛专讗讘"讚.





诪讛专砖"讗 - 讞讬讚讜砖讬 讛诇讻讜转

讘讚"讛 讝讛 转谞讜专讜 讻讜' 讜讞讻谉 讝讛 谞讞砖 讜砖诪讗 讘注诇 讛转谞讜专 讻讜' 注讻"诇 讜诪砖讜诐 讚讛"诇 诇拽专讜转讜 转谞讜专 讞讻谉 砖讛拽讬驻讜 注诇讬讜 讚讘专讬诐 讻讞讻谉 诪讝讛 讚拽讚拽讜 砖讘注诇 讛转谞讜专 砖讛讬讛 注讜砖讛 讗讜转讜 讘注谞讬谉 讝讛 讛讬讛 谞拽专讗 砖诪讜 讞讻谞讗讬 讜专"诇 讜讝讛讜 转谞讜专 砖诇 讞讻谞讗讬 砖讝讛 转谞讜专 诪诇讗讻转 讗讬砖 砖砖诪讜 讞讻谞讗讬 讜讛讬讛 谞拽专讗 砖诪讜 注"砖 砖讛拽讬驻讜 讚讘专讬诐 注诇 转谞讜专讜 讻讞讻谉 讜拽"诇:


讘讚"讛 诇讗 讘砖诪讬诐 讛讬讗 讻讜' 讜讛讚讗诪专 驻"拽 讚讬讘诪讜转 讚讛诇讻讛 讻讘"讛 讻讜' 讛转诐 讚讬讬拽 诪讚拽讗诪专 诇讗 讘砖诪讬诐 讛讬讗 讻讜' 诪砖诪注 讚讘砖讜诐 诪拽讜诐 讗讬谉 诪砖讙讬讞讬谉 注讻"诇 讚讘专讬讛诐 拽砖讬讗 诪专讬砖讗 诇住讬驻讗 讚诪转讞诇讛 讻转讘讜 诇讬讬砖讘 讛讗 讚讛诇讻讛 讻讘"讛 诪砖讜诐 讚讬爪讗讛 讘"拽 讚诪爪讬 讗转讬讗 讻诪"讚 讛讻讗 诇讗 讘砖诪讬诐 讛讬讗 讜砖讜讘 讻转讘讜 讘住讜祝 讚讘专讬讛诐 讚诪讚拽讗诪专 诇讗 讘砖诪讬诐 讛讬讗 住讜转专 讛讱 讚讛诇讻讛 讻讘"讛 诪砖讜诐 讚讬爪讗讛 讘转 拽讜诇 讚讘砖讜诐 诪拽讜诐 讗讬谉 诪砖讙讬讞讬谉 讘讘"拽 讜讗驻砖专 诇讜诪专 讚诪注讬拽专讗 诇讗 讘讗讜 诇讬讬砖讘 讗诇讗 诇讚讬讚谉 讚讗讬转 诇谉 讛诇讻讛 讻讘"讛 诪砖讜诐 讚讬爪讗讛 讘转 拽讜诇 讜讛讻讗 诇讗 住"诇 讻专"讗 讚砖诪讜转讬 讛讜讗 讗讘诇 诇专"讬 讚讗诪专 诇讗 讘砖诪讬诐 讛讬讗 讜讚讗讬 讚讗讬谉 诪砖讙讬讞讬谉 讻诇诇 讘讘"拽 讻讚拽讗诪专 讛转诐 讜讗驻砖专 讚住"诇 讚讛诇讻讛 讻讘"讛 诪砖讜诐 讚讛讜讜 专讜讘讗 讜拽"诇:


讘讚"讛 诪讘讬转 讗讘讬 讗讘讗 驻讬' 讜讻讜' 讜讛谉 诪讘讬转 讚讜讚 讞讜抓 诪砖注专讬 讗讜谞讗讛 诇驻讬 讻讜' 讻爪"诇 讛讚"讗:





诪讛专砖"讗 - 讞讬讚讜砖讬 讗讙讚讜转

讞专讜讘 讝讛 讬讜讻讬讞 讻讜' 讗诪转 讛诪讬诐 讬讜讻讬讞 讻讜' 讻讜转诇讬 讘讛"诪 讬讜讻讬讞讜 讻讜' 讬专讗讛 讘讝讛 讻诇驻讬 诪讛 砖讗诪专讜 讘驻' 拽诪讗 讚讞讙讬讙讛 讚讘专讬 讞讻诪讬诐 讻讚专讘讜谞讜转 讜讻诪住诪专讜转 谞讟讜注讬诐 讘注诇讬 讗住讜驻讜转 讻讜' 诪讛 谞讟讬注讛 讝讜 驻专讛 讜专讘讛 讗祝 讚讘专讬 转讜专讛 驻专讛 讜专讘讛 讘注诇讬 讗住讜驻讜转 讗诇讜 转"讞 砖讬讜砖讘讬谉 讜注讜住拽讬谉 讘转讜专讛 讛诇诇讜 诪讟讛专讬谉 讜讛诇诇讜 诪讟诪讗讬谉 砖诪讗 讬讗诪专 讛讬讗讱 讗谞讬 诇讜诪讚 转讜专讛 诪注讻砖讬讜 转"诇 讻讜诇诐 谞转谞讜 诪专讜注讛 讗讞讚 讻讜' 讗诪专谉 诪驻讬 讗讚讜谉 讻诇 讛诪注砖讬诐 讻讜' 讗祝 讗转讛 注砖讛 讗讝谞讱 讻讗驻专讻住转 诇砖诪讜注 讜拽谞讛 诇讱 诇讘 诪讘讬谉 讻讜' 讛注讜诇讛 诪讚讘专讬讛诐 讗诇讜 讚讚讘专讬 讛诪讟诪讗讬谉 讜讛诪讟讛专讬谉 讻讜诇诐 讚讘专讬 讗诇讛讬诐 讞讬讬诐 讛诐 讚讗讬讻讗 爪讚 诇讟诪讗 讜爪讚 诇讟讛专 讗诇讗 砖讛转讜专讛 谞转谞讛 诇诪讟讛 诇讛讻专讬注 注"驻 讛专讜讘 讚讻转讬讘 讗讞专讬 专讘讬诐 诇讛讟讜转 讜注"讻 住讬讬诐 拽谞讛 诇讱 诇讘 诪讘讬谉 诇砖诪讜注 讻讜' 砖讗讬谉 诇讗讚诐 诇讛讻专讬注 讘诇讬 谞讟讬讬转 讜讛讻专注转 讛诇讘 讗讱 讬砖拽讜诇 讛讚讘专 讘讚注转讜 诇驻讬 讛讘谞转讜 讜砖讻诇讜 讟专诐 砖讬讟讛 诇讗讞讚 诪谉 讛爪讚讚讬诐 讜注"讻 讗"诇 专"讗 讗祝 砖讗转诐 讛专讘讬诐 诇讛讻专讬注 讛谞讛 讗诪专讜 讘转谞讗讬 讗讞专讬 讜讙讜' 讛专讘讬诐 讻谞讟讬注讛 讝讜 砖讛讬讗 驻专讛 讜专讘讛 讜讛讜讗 讚"诪 砖讬砖 诇讜 诇讘 诪讘讬谉 诇驻专讜转 讜诇专讘讜转 讘讞讻诪讛 讗讘诇 讛讻专注转 讛专讘讬诐 砖诇讻诐 谞讙讚讬 讛讬讗 讻谞讟讬注转 讛讞专讜讘 砖讗讬谉 讘讜 驻专讬讛 讜专讘讬讛 专拽 诇注' 砖谞讛 讛讜讗 注讜砖讛 驻讬专讜转 讜讚讘专讬讻诐 注拽讜专讬诐 讛诐 讻讞专讜讘 讛讝讛 砖讗讬谞讜 注讜砖讛 讛专讘讛 驻讬专讜转 讜讗"诇 讗讬谉 诪讘讬讗讬谉 专讗讬讛 诪谉 讛讞专讜讘 讻讬 讗驻砖专 砖注拽讬专转讜 讛讜专讗转讜 讛讜讗 讘讛讬驻讜讱 诇驻讬 砖讗转讛 诪讛诪讜注讟 讜讗讬谉 诇讱 驻专讬讛 讜专讘讬讛 讘讞讻诪讛 讜讘讚注转 讜讗"诇 讗诪转 讛诪讬诐 讬讜讻讬讞 讻讜' 诇驻讬 砖讗诪专 诇讛诐 讻驻讬 讛转砖讜讘讛 砖讛砖讬讘 诇讛诐 砖讬砖 讘讻诐 讛专讘讛 讗砖专 诇讛诐 诇讘 诇讛讘讬谉 诇讛讜讚讜转 诇讚讘专讬 讗讘诇 诪驻谞讬 讛讙讗讜讛 讻讬 讻诇 讗讞讚 诪讻诐 诪转讘讬讬砖 诇讞讝讜专 诪讚讘专讬讜 讗砖专 讻讘专 讛讬讛 注诪讜 讛专讘讬诐 讜注"驻 诪讛 砖讗诪专讜 讘驻"拽 讚转注谞讬转 诇诪讛 谞诪砖诇讜 讚"转 诇诪讬诐 诇讜诪专 诇讱 诪讛 诪讬诐 诪谞讬讞讬谉 诪拽讜诐 讙讘讜讛 讻讜' 讜注"讻 讗"诇 讛谞讛 讗诪转 讛诪讬诐 讬讜讻讬讞 砖讛讜讗 讛讜诇讱 讘讗诪转 讻驻讬 讚专讱 讛转讜专讛 诪诪拽讜诐 讙讘讜讛 诇谞诪讜讱 讗讘诇 讗诪转 讛诪讬诐 讛讝讛 讬讞讝讜专 诇讬诇讱 诇讗讞讜专讬讜 诇诪拽讜诐 讙讘讜讛 讻诪讜 砖讗转诐 注讜砖讬诐 诇讬诇讱 讘讚专讱 讛转讜专讛 诇讗讞讜专讬讜 讗讞专讬 讙讗讜讜转讻诐 讜讗"诇 讗讬谉 诪讘讬讗讬谉 讻讜' 砖讗驻砖专 砖讛讜专讗转 讞讝专转讜 注诇讬讱 砖讗转讛 讛诪注讜讜转 讜讗讬谉 诇讬诇讱 讗讞专讬讱 讻诪讜 砖讗讬谉 讛讗诪讛 讛讜诇讻转 讻讚专讻讛 专拽 诇讗讞讜专 讜讗"诇 讻讜转诇讬 讘讛"诪 讻讜' 讛讜讗 讻讬 诪讛讬讚讜注 讻讬 讛讘转讬 诪讚专砖讜转 讛讜讗 讚讘专 讛讻专讞讬 诇转讜专讛 讻诪"砖 讘诇注诐 讚讻讜诇谉 讞讝专讜 诇拽诇诇讛 讞讜抓 诪讘讻"谞 讜讘转讬 诪讚专砖讜转 讜注"讻 讗诪专 诇讛诐 诇驻讬 讚注转 讛专讘讬诐 讛谞驻讜诇讛 讜讛讚讞讜讬讛 砖诇讻诐 砖讗讬谞讛 专拽 讘讚专讱 讛拽谞讟讜专 讜谞爪讜讞 砖讗讬谞讜 讗诪讬转讬 专讗讜讬 砖讙诐 讛讘转讬 诪讚专砖讜转 讗讬谉 讘讛诐 爪讜专讱 讜讛讻专讞 讜专讗讜讬 诇讬驻讜诇 讜讗"诇 讗诐 转"讞 诪谞爪讞讬谉 讻讜' 讻讬 讛谞爪讜讞 讗诪讬转讬 谞讗诪专 诇驻讬 讚注转 讗诪讬转转 讛诇讘 砖诇 讘注诇 讛谞爪讜讞 讜注"讻 讗转诐 诪讛 讟讘讻诐 讻讬 讛讘转讬 诪讚专砖讜转 讬注诪讚讜 诇诇诪讜讚 讘讛诐 转讜专讛 诇讛讻专讬注 诇驻讬 讚注转 讛专讘讬诐 讜讗诪专 讜注讚讬讬谉 诪讟讬谉 讻讜' 讗驻砖专 砖讗诪专 讻谉 讻讬 讘讻诇 讚讜专 讜讚讜专 讬砖 讛诇讜诪讚讬诐 讘讚专讱 讛谞爪讜讞 讜拽谞讟讜专 讻诪讜 砖讞砖讘 专"讗 注诇讬讛诐 讜讬砖 诇讜诪讚讬诐 诇驻讬 讛谞爪讜讞 讛讗诪讬转讬 讻讚注转 专"讬 讜砖讗诪专 诇讗 讘砖诪讬诐 讛讬讗 讻讜' 讜讗讬谉 诪砖讙讬讞讬谉 讘讘"拽 讻讜' 讛讜讗 讻驻讬 诪讛 砖讗诪专讜 诇讗 谞讬转谞讛 讛转讜专讛 诇诪诇讗讻讬 讛砖专转 讜注"讻 讗讬谉 诇讛讻专讬注 专拽 讛注讜住拽 讘讛 讜砖讗诪专讜 诪谞讬谉 砖诪砖转诪砖讬谉 讘讘"拽 讻讜' 讛讜讗 讘讚讘专 砖讗讬谞讜 谞讙讚 讛转讜专讛 讜讻诪"砖 讛转讜住' 讜砖讗诪专 讙"讻 谞爪讞讜谞讬 讘谞讬 谞爪讞讜谞讬 讘谞讬 讘诇砖讜谉 讻驻诇 讗诪专 讻谉 注诇 讘' 讛爪讚讚讬谉 讛谉 讛诪讟诪讗讬谉 讛谉 讛诪讟讛专讬谉 砖讻"讗 讛讬讛 讘讬讚讜 转砖讜讘讜转 讜谞爪讞讜谉 诇讚讘专讬讜:


讗"诇 专讘讬 注拽讬讘讗 讗谞讬 讗诇讱 讻讜' 诪讛 注砖讛 专注"拽 诇讘砖 砖讞讜专讬诐 讻讜' 讛讬讬谞讜 砖讛讜讚讬注 诇讜 讚专讱 讻讘讜讚 讜注"讻 诇讘砖 砖讞讜专讬诐 讻讜' 讻讗诇讜 讛诐 诪谞讜讚讬诐 诪诪谞讜 讻讜' 讜讝"砖 讻诪讚讜诪讛 诇讬 讻讜' 诇讗 砖讛诐 谞讬讚讜 讜讛讘讚讬诇讜 讗讜转讱 讗诇讗 讻讗诇讜 讛诐 诪谞讜讚讬诐 讜诪讜讘讚诇讬诐 诪诪讱 讜讗诪专 砖诇拽讛 讛注讜诇诐 砖诇讬砖 讘讝讬转讬诐 讻讜' 讻讬 讙' 讗诇讜 讛诐 注拽专讬 讞讬讬 谞驻砖 讗讚诐 讻诪"砖 讘驻' 讛住驻讬谞讛 讜讘驻' 讗"谞 讜诇讗 诇拽讛 讗诇讗 砖诇讬砖 诪讛诐 砖讛讜讗 讛诪讬注讜讟 注"砖 砖讙诐 讛讜讗 讛讬讛 讛诪讬注讜讟 讜专讘讬诐 讞讜诇拽讬谉 注诇讬讜 讜拽"诇:


讛讛讜讗 讬讜诪讗 专讬砖 讬专讞讗 讻讜' 驻专砖"讬 住讘讜专讛 讛讬转讛 砖讬讛讗 讛讞讜讚砖 讞住专 讜拽讘讜注 讘讬讜诐 诇' 讜诇讗 讬驻讜诇 讻讜' 注"砖 讜讗驻砖专 讝讛 讘讝诪谞诐 砖讛讬讜 诪拽讚砖讬谉 注"驻 讛专讗讬讬讛 讜诇讗 讛讬讜 诪讞讝讬拽讬谉 专"讞 讙诐 讘讬讜诐 诇' 讘诪诇讗 讗诇讗 讘讬讜诐 诇"讗 讗讘诇 讗谞讜 谞讜讛讙讬诐 讙诐 讘诪诇讗 诇谞讛讜讙 专"讞 讙诐 讘讬讜诐 诇' 讜拽"拽 诇驻讬专讜砖讜 讚讛讛讜讗 讬讜诪讗 专讬砖 讬专讞讗 讛讜讛 诪砖诪注 砖讛讬讛 讘讗诪转 专"讞 讘讜 讘讬讜诐 讜谞专讗讛 诇驻专砖 讘讛驻讱 讚讛讛讜讗 讬讜诪讗 讘讬讜诐 诇' 专讬砖 讬专讞讗 讛讜讛 讜讗讞诇祝 诇讛 讘讬谉 诪诇讗 诇讞住专 砖讛讬转讛 住讘讜专讛 讚诪诇讗 讬讛讬讛 讜讬讛讬讛 诇诪讞专 讘讬讜诐 诇"讗 讙诐 讻谉 专"讞 讜诇讗 讬驻讜诇 讜讛讞讜讚砖 讞住专 讛讬讛 讜讘讬讜诐 诇"讗 谞驻诇 注诇 驻谞讬讜 讜讚讜"拽:





诪讛专"诐

讙诪' 讗砖讻讞讬讛 专' 谞转谉 诇讗诇讬讛讜 讗"诇 诪讗讬 注讘讬讚 拽讜讘"讛 讘讛讛讬讗 砖注转讗 讗"诇 拽讗 讞讬讬讱 讜讗诪专 谞爪讞讜谞讬 讘谞讬 谞爪讞讜谞讬 讘谞讬 讗诪专讜 讗讜转讜 讛讬讜诐 讛讘讬讗讜 讜讻讜' 讻爪"诇:


转讜住' 讚"讛 诇讗 讘砖诪讬诐 讛讬讗 讜讛讗 讚讗诪专 驻"拽 讚讬讘诪讜转 讜讻讜'. 诇讗 诇专' 讬讛讜砖注 诪拽砖讬谉 讛转讜住' 讚讗诐 讻谉 诇讗 诪砖谞讬 诪讬讚讬 讚讛讗 诇专讘讬 讬讛讜砖注 讗讬谉 诪砖讙讬讞讬谉 讘讘转 拽讜诇 讘讻诇 讗讜驻谉 讻讚诪住讬拽 讘住讜祝 讛讚讘讜专 讗诇讗 讗讚讬讚谉 诪拽砖讬 讛转讜住' 讚讗谞谉 拽讬"诇 讻讘"讛 诪砖讜诐 讛讘转 拽讜诇 讜讛讻讗 诇讗 拽讬"诇 讻专' 讗诇讬注讝专 讗注"讙 砖讬爪讗转 讘转 拽讜诇 讘砖讘讬诇讜 诪砖讜诐 诇讗 讘砖诪讬诐 讛讬讗 讜诪转专抓 讚砖讗谞讬 讛讻讗 讜讻讜' 讜讛讗 讚讗诪专 讛转诐 专' 讬讛讜砖注 讛讬讗 讜讻讜' 讗讛讛讬讗 讚讘"讛 拽讗讬 讛转诐 讚讗"讻 诪讗谉 讚讗诪专 诇讗讞专 讛讘"拽 注砖讜 讘讬转 砖诪讗讬 讻讚讘专讬讛诐 讜诇讗 讛砖讙讬讞讜 讘讘转 拽讜诇 讜讗诪专 砖诐 专' 讬讛讜砖注 讛讬讗 讜讻讜' 讜拽"诇:


讻讗谉 谞讞住专 讘转讜住' 讚讘讜专 砖诇诐 讜讛讜讗 讝讛:


拽讗 讞讬讬讱 讜讗诪专 谞爪讛讜谞讬 讘谞讬 讜讛讗 讚讗诪专 讘专讬砖 注"讗 诪讬讜诐 砖讞专讘 讘讬转 讛诪拽讚砖 讗讬谉 砖讞讜拽 诇驻谞讬 讛拽讘"讛 讛讬讬谞讜 拽讘讜注 讜讛讻讗 诪诇转讗 讚讘讚讬讞讜转讗 讘注诇诪讗 讛讜讗 讚讗诪专 讻爪"诇:


讚"讛 诪讘讬转 讗讘讬 讗讘讗 讜讚"讛 讞讜抓 诪砖注专讬 讗讜谞讗讛 讛讻诇 讚讘讜专 讗' 讛讜讗 讜专"诇 诪讘讬转 讚讜讚 诪住驻专 转讛诇讬诐 谞诇诪讚 砖谞讗诪专 讗诇 讚诪注转讬 讗诇 转讞专砖 讜讙讜':





讞讻诪转 砖诇诪讛

讙诪' 砖讘讬讚讬 讗砖讛 转驻讞 转谞讗 讗讱 讻讜' 讻爪"诇 讜讻谉 讘专砖"讬:


专砖"讬 讘讚"讛 诪讘讬转 讗讘讬 讗讘讗 诪讘讬转 讗讘讬 讛诪砖驻讞讛 讻讜' 讻爪"诇 讜讻谉 讘转讜住':


转讜住' 讘讚"讛 讝讛讜 转谞讜专讜 讻讜' 砖讛讬讛 注讜砖讛 砖诪讜 讻谉 谞"讘 讜爪"诇 讛讗 讚拽讗诪专 讛讻讗 讗诪专 专讘 讬讛讜讚讛 讗诪专 砖诪讜讗诇 砖讛拽讬驻讜 讚讘专讬诐 讻注讻谞讗讬 讛讬讬谞讜 诪砖讜诐 砖注讬拽专 砖诪讜 讞讻谞讗讬 注诇 砖诐 讘注诇 讛转谞讜专 讜讞讻诪讬诐 拽专讗讜 转谞讜专 砖诇 注讻谞讗讬 诪砖讜诐 砖讛拽讬驻讜讛讜 讻讜' 讚讜讙诪讗 诇讗讜 专"诪 砖诪讜 讗诇讗 专' 谞讛讜专讗讬 砖诪讜 讜讚讜"拽:





诪讛专"诐 砖讬祝

讙诪专讗 讞专讜讘 讬讜讻讬讞 讻讜'. 诪讛专"砖 讬爪"讜 讛讗专讬讱 讘讗讙讚讛 讝讜 讛专讜爪讛 讬注"砖 讜讗谞讬 砖诪注转讬 讚专讱 讚专讜砖 讞专讜"讘 专"诇 专' 讞谞讬谞讗 讘谉 讚讜住讗 砖讛讬讛 诪讜驻诇讙 讬讜讻讬讞 注"砖 讜讞谞讬谞讗 讘谞讬 讚讬 诇讜 讘拽讘 讞专讜讘讬"谉. 谞注拽专 诪诪拽讜诪讜 砖讛讬讛 砖诐 讜讘讗 诇讜 诇讻讗谉. 讗诪转 讛诪讬诐 专"讗 讘谉 注专讱 讻诪注讬讬谉 讛诪转讙讘专 讬讜讻讬讞 讜讻讜'. 讞讝专讜 诇讗讞专讬讛诐 讜讛讜讚讜 诇讚讘专讬讜. 讜转诇诪讬讚讬 讻讜转诇讬 讘讬讛诪"讚 讬讜讻讬讞讜 讛讟讜 诇讚讘专讬讜. 讙注专 讜讻讜'. 诇讗 讛讜讚讜 诇讚讘专讬讜 诪砖讜诐 讻讘讜讚讜 讻讜'. 讜诇讗 讝拽驻讜 诇注诪讚讚 注诇 讚讘专讬讛诐 讛专讗砖讜谞讬诐 讜讻讜' 讜注讚讬讬谉 诪讟讬谉 讜讻讜'. 讘转 拽讜诇 讗诇讬讛讜 讛谞讘讬讗 诪谉 讛砖诪讬诐 讜讻"讝 讚专砖 专讞讜拽:


讙诪' 诇拽讛 讛注讜诇诐 讻讜'. 讗驻砖专 诇驻专砖 砖诇讬砖 讛注讜诇诐 讘讞讟讬谉 讜砖诇讬砖 讛注讜诇诐 讘砖注讜专讬谉 讜讻讜':


讙诪' 讘爪拽 砖讘讬讚讬 讗砖讛 转驻讞 讻爪"诇 讜讻"讛 讘注专讜讱:


讙诪' 讗讱 讙讚讜诇 讜讻讜' 注"讚 砖讗诪专讜 讻"诪 砖谞转谞讜 讞讻诪讬诐 注讬谞讬讛诐 讻讜'. 讗讜 诪讬转讛 讗讜 注讜谞讬 讜谞砖专祝 砖诇讬砖 讞讟讬谉 讻讜' 讻诪"砖 诇注讬诇 诇讗 谞拽专讗讜 讬砖专讗诇 讚诇讬诐 讗诇讗 注诇 注住拽讬 转讘讜讗讛 讜讻讜' 讜讝讛 诪讛转讘讜讗讛 讞砖讜讘讬谉 专讗砖讜谉 诇讗专抓 讞讟讛 讜砖注讜专讛 讜讗专抓 转谞讬谞讗 讝讬转 砖诪谉 讻讜' 讜讗祝 专"讙 讛讬讛 讜讻讜' 诇住讜祝 诪转 讝讜 诪讬转讛:


讘专砖"讬 讘讚"讛 讘讬谉 诪诇讗 诇讞住专 讻讜'. 讗祝 讚讙诐 讘讬讜诐 专讗砖讜谉 砖诇 专"讞 诇讚讬讚谉 诇讬讻讗 谞驻讬诇转 讗驻讬诐 诪砖讜诐 住驻讬拽讗 讗驻砖专 讘讬诪讬讛诐 注讚讬讬谉 诇讗 讛讬讛 转讬拽讜谉 讝讛. 讜诇讜诇讬 驻讬专砖"讬 讛讬讛 讗驻砖专 诇驻专砖 砖讛讬讗 住讘专讛 砖讛讞讜讚砖 讛注讘专 诪诇讗 讜讘' 讬诪讬诐 专"讞 讜讘讗诪转 讛讬讛 讞住专 专拽 讻"讟 讬讜诐 讜讛讬讛 专拽 讬讜诐 讗讞讚 专"讞 [讜讟注转讛 讘讬讜诐 诇"讗] 专拽 诇讬砖谞讗 讚讛讗讬 讬讜诪讗 专讬砖 讬专讞讗 讛讜讛 诇讗 诪砖诪注 讻谉:


讘专砖"讬 讘讚"讛 诪讘讬转 讗讘讬 讗讘讗 讜讻讜'. 讘驻"拽 讚住谞讛讚专讬谉 讜讘讛讜专讬讜转 讗诪专讬谞谉 讚讘讘诇 注讚讬驻讗 讚专讬砖 讙诇讜转讗 诪讝讻专讬诐 讚讘讬转 讚讜讚 讜谞砖讬讗讬诐 诪谞拽讬讘讜转 讜讗"讻 诇讗 诪讚讜拽讚拽 讬驻讛 诪讘讬转 讗讘讬 讗讘讗 讜注讬讬谉:


讘转讜住' 讘讚"讛 讝讛讜 转谞讜专讜 讻讜'. 诪讛专"砖 讬爪"讜 诪砖讘砖 讻讗谉 讜谞专讗讛 驻砖讜讟 砖专"诇 讬砖 讙讜专住讬谉 讻讗谉 讘诪拽讬诐 注讻谞讗讬 讞讻谞讗讬 诇驻讬 砖诪爪讗讜 讻谉 讘讬专讜砖诇诪讬 讜讞讻谉 讙"讻 驻讬专讜砖讜 谞讞砖 讜诇讻讱 讗诪专讜 砖讛拽讬驻讜 讚讘专讬诐 讻讞讻谞讗讬 讝讜 讜讻谉 讘驻住讬拽转讗 讻讗专讬住讛 砖诇 讞讻谞讗 讝讜 讛讜讘讗 讘注专讜讱 讜讻谉 注讬讬谉 讘专诪讘"谉 驻' 讚讘专讬诐 驻住讜拽 讜讛注讜讬诐 讜讻讜' 诪讘讬讗 讞讻谞讗 诪转讞诇祝 讘注讻谞讗 讜讘砖讘转 驻专拽 讘诪讛 讟讜诪谞讬谉 (砖讘转 讚祝 诪"讟) 讗讬转讗 专' 讬讛讜谞转谉 讘谉 注讻谞讗讬 [讘诪拽讜诐 讞讻讬谞讗讬] 讜讚讜"拽 讻转讘讜 讜砖诪讗 讜讻讜' 诇驻讬 砖诇讗 诪爪讬谞讜 讘转诇诪讜讚 讘砖讜诐 诪拽讜诐 讞讻谞讗讬 诇砖讜谉 谞讞砖 专拽 注讻谞讗 驻转讞 驻讬讱 讜讻讜' 讜讞讻谞讗讬 讘讻"诪 砖诐 讗讚诐 讘诪砖谞讛 专' 讞谞讬谞讗 讘谉 讞讻讬谞讗讬 讜讘讙诪专讗 讚讻转讜讘讜转 专' 讞讻讬谞讗讬 讜讬讻讜诇 诇讛讬讜转 砖诪讻讜讜谉 讬专讜砖诇诪讬 讛讜讗 砖诇 讗讚诐 砖砖诪讜 讞讻讬谞讗讬 讗讘诇 讙诪专讗 讚讬讚谉 砖拽讗诪专 诪讗讬 讞讻谞讗讬 讗诪专 专"讬 讜讻讜' 讘讛讻专讞 讙专住讬谞谉 注讻谞讗讬. (讻讗谉 讞住专 砖讜专讛 讗讞转 诪讛住驻专 砖诇 讛诪讞讘专 讻讬 谞诪讞拽 转讜讱 讛讻转讘):


讘转讜住' 讘讚"讛 诇讗 讘砖诪讬诐 讻讜'. 诇讻讗讜专讛 拽讜砖讬讗 讞讚讗 诪转专爪讛 讞讘专转讛 [讚专"讬 讛讜讗 讚拽讗诪专 讗讬谉 诪砖讙讬讞讬谉] 讜爪"诇 砖拽讜砖讬讗 讛专讗砖讜谞讛 讛讜讗 讗讚讬讚谉 讚拽讬"诇 讻讘"讛 诪砖讜诐 讘转 拽讜诇 讜诪住拽谞讗 讚砖诪注转讬谉 讛讻讬 讜谞砖讗专 讘专讜讘 诪谞"诇 讛诇讻讛 讚诇讗 讻专"讗 讗祝 砖讬爪讗讛 讘转 拽讜诇 讻诪讜转讜 讜讻"讻 诪讛专"砖:


讘转讜住' 讘讚"讛 讜拽专注 讻讜' 讗讬谉 诇讛讜讻讬讞 讻讜'. 注讬讬谉 讘专"谉 讻讬 讬砖 诪驻专砖讬诐 讜讘专讻讜讛讜 砖讛讞专讬诪讜讛讜 讜讞专诐 讞诪讜专 诪谞讬讚讜讬 讜讗"讻 诇讗 谞驻砖讟 诪讬讚讬:


讘转讜住' 讘讚"讛 诪讘讬转 讗讘讬 讗讘讗 讻讜' 讞讜抓 诪砖注专讬 讗讜谞讗讛 讻讜'. 讛讻诇 讚讘讜专 讗讞讚:


讘讗"讚 讜砖诪讗 诪讘讬转 专"讙 讜讻讜'. 专"诇 专"讙 讛讝拽谉 讜专"讙 讗讞讬讛 讚讘砖诪注转讬谉 讛讜讗 专"讙 讛砖谞讬 讜专"砖 讘谉 专' 讙诪诇讬讗诇 讛讝拽谉 讛讜讗 讛讬讛 诪注砖专讛 讛专讜讙讬 诪诇讻讜转 讜讘谞讜 专"讙 注讬讬谉 驻"拽 讚砖讘转 讜讘讞谞诐 诪讞拽讜 诇讝讛 讘讗讬讝讛 讚驻讜住讬诐:





讛讙讛讜转 讬注讘"抓

讙诪' 讗诪转 讛诪讬诐 转讜讻讬讞 讞讝专讛 讗诪转 讛诪讬诐 诇讗讞讜专讬讛 讻爪"诇:


砖诐 讞讜抓 诪砖注专讬 讗讜谞讗讛. 谞"讘 讗注"驻 砖讛讜专砖讜 诇注砖讜转 讻谉. 诇讗 谞拽讜 诪注讜谞砖 注诇讘讜谞讜 砖诇 专"讗 砖讛讬讛 讗讚诐 讙讚讜诇 讜谞砖讜讗 驻谞讬诐 诇诪注诇讛. 讜讻谉 诪爪讬谞讜 讚讜讙诪转讜 讘驻专拽讗 讚讞住讬讚讬 [转注谞讬转 讬"讟 讗壮 讻"讙 讗'] 讘讞讜谞讬 讛诪注讙诇 砖砖诇讞 诇讜 砖讘"砖 讗讬诇诪诇讬 讞讜谞讬 讗转讛 讙讜讝专谞讬 注诇讬讱 谞讚讜讬. 讛专讬 讗注"驻 砖讛讬讛 专讗讜讬 诇讛转谞讚讜转 谞砖讗讜 诇讜 讞讻诪讬诐 驻谞讬诐 诇诪讟讛 讘讚讘专 砖谞砖讗讜 诇讜 驻谞讬诐 诇诪注诇讛:





讘谉 讬讛讜讬讚注

诪址讗讬 '注址讻职谞址讗讬'? 讗指诪址专 专址讘 讬职讛讜旨讚指讛 讗指诪址专 砖讈职诪讜旨讗值诇: 砖讈侄讛执拽旨执讬驻讜旨 讚旨职讘指专执讬诐 讻旨职注址讻职谞指讗 讜职讟执诪职讗讜旨讛讜旨. 谞专讗讛 讚讛砖讜讗诇 讬讚注 讻讬 注讻谞讗讬 讛讜讗 砖诐 砖诇 讘注诇 讛转谞讜专 砖砖诪讜 注讻谞讗讬 讗讱 砖讜讗诇 诪讗讬 拽讗 诪砖诪注 诇谉 转谞讗 讚讘专讬讬转讗 讘砖诐 讘注诇 讛转谞讜专 讚诪讛 诇谞讜 诇讚注转 讗转 砖诪讜 讜诪讬 讛讬讛? 讜诪砖谞讬 讚拽讗 诪砖诪注 诇谉 砖讬砖 讘砖诪讜 诪砖诪注讜转 注诇 讛注谞讬谉 讛讝讛 砖谞驻诇 讘讬谉 讛讞讻诪讬诐 讘讚讬谉 讛转谞讜专 讛讛讬讗 砖讛拽讬驻讜讛讜 讚讘专讬诐 讻注讻谞讗 讜讟诪讗讜讛讜.



讗执诐 讛植诇指讻指讛 讻旨职诪讜止转执讬, 讞指专讜旨讘 讝侄讛 讬讜止讻执讬讞址. 讬砖 诇讛讘讬谉 诇诪讛 讘讞专 诇讛讘讬讗 讜诇注砖讜转 讗讜转 讜诪讜驻转 诪谉 讛讞专讜讘 讜诪讗诪转 讛诪讬诐 讜诪谉 讻讜转诇讬 讘讬转 讛诪讚专砖 讙诐 讬砖 诇讛讘讬谉 讘转砖讜讘转 讛讞讻诪讬诐 砖讗诪专讜 诇讜 '讗值讬谉 诪职讘执讬讗执讬谉 专职讗指讬指讛 诪执谉 讛侄讞指专讜旨讘' 讚诪砖诪注 讗诐 讛讬讛 讛讗讜转 讘讗讬诇谉 讗讞专 讛讬讛 谞讞砖讘 诇专讗讬讛 讗讱 诪谉 讛讞专讜讘 讗讬谉 专讗讬讛.
讜谞专讗讛 诇讬 讘住"讚 讻讬 讛讜讗 讘转讞诇讛 专爪讛 诇注砖讜转 讗讜转 诪谉 讛讞专讜讘 讗祝 注诇 讙讘 讚讛讬讛 砖诐 诪讬谉 讗讬诇谉 讗讞专 诪驻谞讬 讻讬 讞专讜讘 诇砖讜谉 讞讜专讘讗 讜讝讛 讬讜专讛 注诇 住讘专转诐 砖专讜爪讬诐 诇讟诪讗 讛转谞讜专 讜诇讛讞专讬讘讜 讜讘讗 讛讗讜转 讘注拽讬专转 讛讞专讜讘 诇讛讜讚讬注诐 讚讛住讘专讛 砖诇讛诐 砖讛讬讗 诪讞专讘转 讛转谞讜专 转讬注拽专 讜讬讝讜讝讜 诪诪谞讛 讜讬讜讚讜 诇住讘专转讜 讛诪讟讛专转 讛转谞讜专 讜诪拽讬讬诪转 讗讜转讜 讜讛诐 讗诪专讜 诇讜 讗值讬谉 诪职讘执讬讗执讬谉 专职讗指讬指讛 诪执谉 讛侄讞指专讜旨讘 讻诇讜诪专 诪谉 诪砖诪注讜转 讛讞专讜讘 讜注拽讬专转讜 讗讬谉 专讗讬讛 诇讚讘专讬讱 讗诇讗 讗讚专讘讛 讛讗讜转 讛讝讛 专讗讬讛 诇讞讝拽 住讘专讛 讚讬讚谉 砖讛讜讚讬注讜 诪谉 讛砖诪讬诐 讘讗讜转 讝讛 诇注讜专专 讗讜转讱 注诇 住讘专讛 砖诇讱 砖讗转讛 讞讜诇拽 讘讛 注诇 讛专讘讬诐 讜讗转讛 诪讞专讬讘 讛讛诇讻讛 砖诇 讗址讞植专值讬 专址讘执旨讬诐 诇职讛址讟止旨转 (砖诪讜转 讻讙, 讘) 讛讻转讜讘讛 讘转讜专讛 讜讞专讘谉 讛诇讻讛 讝讜 讛讬讗 讞专讘谉 注讜诇诐 砖注转讛 讬专讘讜 讛诪讞诇讜拽讜转 讘讬砖专讗诇 讜讛讜讚讬注讜 诇讱 讘注拽讬专转 讛讞专讜讘 砖转注拽专 住讘专讛 讝讜 讛讞讜诇拽转 注诇 讛专讘讬诐 诪诪拽讜诪讛 讜讗转讛 转讞讝讜专 讘讱.
讗讱 讘讗诪转 讗祝 注诇 驻讬 砖讛诐 讛砖讬讘讜 讻讱 讜讚讗讬 谞专讗讛 讚讛讗讜转 砖诇 讛讞专讜讘 谞注砖讛 诇讻讘讜讚讜 诇讞讝拽 讗转 讚讘专讬讜 讜诇讻谉 谞注拽专 诪讗讛 讗诪讛 讻诪谞讬谉 诪讜止讚执讬诐 [100] 诇专诪讜讝 砖讛诐 爪专讬讻讬诐 诇讛讬讜转 诪讜讚讬诐 诇讚讘专讬讜 讜诪讗谉 讚讗诪专 谞注拽专 讗专讘注 诪讗讜转 讗诪讛 讛讜讗 讻诪谞讬谉 诪址砖讉职讻旨执讬诇 [400] 诇专诪讜讝 砖讛讜讗 诪砖讻讬诇 讘讚讘专讬讜 讜住讘专转讜.
讜讻讗砖专 专讗讛 砖诇讗 讛讜注讬诇 讝讛 讛讗讜转 讻谞讙讚诐 讜讗讚专讘讛 注砖讜 诪砖诪注讜转 讛讗讜转 诇住讬讬注转诐 讗诪专 讗址诪旨址转 讛址诪旨址讬执诐 讬讜止讻执讬讞讜旨 讻讬 讚讘专讬 转讜专讛 谞拽专讗讬诐 讘砖诐 诪讬诐 讜讙讝专 砖讛诪讬诐 讬讞讝专讜 诇讗讞讜专讬讛诐 诇专诪讜讝 诇讛诐 砖讙诐 讛诐 讬讞讝专讜 诪住讘专转诐 诇讗讞讜专 讜诇讻谉 讗诪专 讬讜止讻执讬讞讜旨 诇砖讜谉 专讘讬诐 讜诇讗 讗诪专 讗址诪旨址转 讛址诪旨址讬执诐 转旨讜止讻执讬讞址 砖讛讜讗 诇砖讜谉 讬讞讬讚 诪砖讜诐 讚诪驻专砖 讛诪讬诐 讛讜讻讞讛 讻谞讙讚诐 砖讛诐 专讘讬诐 讜讛诐 讛砖讬讘讜 讗讬谉 诪讘讬讗讬诐 专讗讬讛 诇讞讝拽 住讘专转讱 诪谉 讗诪转 讛诪讬诐 讜诇讗 讗诪专讜 诪执谉 讛址诪旨址讬执诐 讗诇讗 诪执谉 讗址诪旨址转 专爪讜谞讜 诇讜诪专 讚讗讝诇讬谞谉 讘转专 讛讗诪讛 砖讛讬讗 讬讞讬讚讬转 讜讞讝专讛 诇讗讞讜专 讛谞讛 讝讛 讛讗讜转 诇住讬讬注转讗 讚讬讚谉 谞注砖讛 诇讛讜讚讬注 讻讬 讗转讛 讛讬讞讬讚 转讞讝讜专 诇讗讞讜专讬讱 讜转讜讚讛 诇谞讜.
讗讬 谞诪讬 讗诪专讜 讗值讬谉 诪职讘执讬讗执讬谉 专职讗指讬指讛 诪执谉 讗址诪旨址转 讛址诪旨址讬执诐 讻讬 讗讚专讘讛 讬砖 诇谞讜 诇驻专砖 讚讗讜转 讝讛 砖诇 讛诪讬诐 砖讞讝专讜 诇讗讞讜专 讛讜讗 住讬讬注转讗 诇谞讜 讻讬 讛诪讬诐 讚专讻诐 诇讟讛专 讛讟诪讗 讜注转讛 讞讝专讜 诇讗讞讜专 诇讛讜专讜转 砖讗讬谉 讻讗谉 讟讛专讛 讘讚讬谉 讝讛 讚讞讝专讛 砖讞讝专讜 诇讗讞讜专 讛驻讱 诪谞讛讙诐 讜讟讘注诐 诪讜专讛 诇讚讞讜转 讛讟讛专讛 诪讚讬谉 讝讛 砖诇 讛转谞讜专.
讜讗讞专 讻讱 讞讝专 讜讗诪专 讻旨讜止转职诇值讬 讘旨值讬转志讛址诪旨执讚职专指砖讈 讬讜止讻执讬讞讜旨 讜讛讟讜 讛讻讜转诇讬诐 诇讬驻讜诇 讜讞砖讘 讻讬 讗讜转 讝讛 讜讚讗讬 讛讜讗 诪讜专讛 诇讞讝拽 住讘专转讜 讜诇住转讜专 住讘专转诐 讻讬 诇讗 讛讬讛 讛讗讜转 讘讻讜转诇 讗讞讚 讗诇讗 讘讻讜转诇讬诐 讛专讘讛 讜讛讜讗 诇专诪讜讝 砖讛诐 讛专讘讬诐 住讘专转诐 谞讜驻诇转 讜讗讬谉 诇讛 拽讬讜诐 讻谞讙讚 住讘专转讬 讗讜 讛讻讜谞讛 砖讛诐 讛专讘讬诐 谞讜驻诇讬诐 讘住讘专转诐 讜讛讜讗 注讜诪讚 讘住讘专转讜 讜讙注专 讘讛诐 专讘讬 讬讛讜砖注 砖讗诐 讬驻诇讜 诪诪砖 讬讛讬讛 驻住讬讚讗 专讘讗 诇讘谞讜转诐 讜讗诇讜 讛讻讜转诇讬诐 讛讬讜 砖诇 讞爪专 讘讬转 讛诪讚专砖 砖讛讬讛 诇驻谞讬讛诐 讜讗讬谉 讗诇讜 讻讜转诇讬诐 砖诇 诪拽讜诐 讬砖讬讘转诐 讜讙诐 注诇 讛讗讜转 讛讝讛 诇讗 讛砖讙讬讞讜 讻讬 讗诪专讜 讬砖 诇讜诪专 讛讗讜转 诇住讬讬注转讗 讚讬讚谉 讛讜讗 砖讘讗讜 诇讛讜讚讬注 诪谉 讛砖诪讬诐 砖讛诇讻讛 讻讚讘专谞讜 砖讗诪专谞讜 讛转谞讜专 讟诪讗 砖爪专讬讱 讗讝 诇讛驻讬诇 讗转 讻讜转诇讬诐 砖诇 讛转谞讜专 讜诇讗 讻专讘讬 讗诇讬注讝专 砖讛讜讗 诪讟讛专 讗讜转讜 讜诪拽讬讬诐 讻讜转诇讬讜.
讜讚注 讻讬 诪讛 砖讙注专 专讘讬 讬讛讜砖注 讘讻讜转诇讬诐 讜讚讘专 注诪讛诐 诇讗 讙注专 讜讚讘专 注诐 讛讻讜转诇讬诐 讗诇讗 注诐 讛诪诇讗讱 讛砖诇讜讞 诪谉 讛砖诪讬诐 诇注砖讜转 讛讗讜转 诇讛驻讬诇 讛讻讜转诇讬诐 讜讘砖讘讬诇 讻讘讜讚 讛诪诇讗讱 转驻住 讚讘专讬讜 讘诇砖讜谉 讝讛 讻讗诇讜 讛讜讗 诪讚讘专 注诐 讛讻讜转诇讬诐.



讗执诐 讛植诇指讻指讛 讻旨职诪讜止转执讬, 诪执谉 讛址砖旨讈指诪址讬执诐 讬讜止讻执讬讞讜旨! 讬指爪职讗指转指讛 讘旨址转志拽讜止诇 讜职讗指诪职专指讛: 诪址讛 诇旨指讻侄诐 讗值爪侄诇 专址讘旨执讬 讗直诇执讬注侄讝侄专, 砖讈侄讛植诇指讻指讛 讻旨职诪讜止转讜止 讘旨职讻指诇 诪指拽讜止诐. 讗讝 注指诪址讚 专址讘旨执讬 讬职讛讜止砖讈只注址 注址诇 专址讙职诇指讬讜 诇讻讘讜讚 讘转 拽讜诇 讻讬 讚讘专讬讜 讗诇讜 砖讗讜诪专 注转讛 讛诐 讻诇驻讬 讚讘专讬诐 砖讗诪专讛 讘转 拽讜诇 讜讟注谉 讟注谞讛 谞爪讞转 砖讝讛 讛讜讗 讻讘讜讚讜 讬转讘专讱 砖讗讬谉 讗谞讞谞讜 诪砖讙讬讞讬谉 注转讛 讘讘转 拽讜诇 诇住转讜专 讛讛诇讻讛 讛诪驻讜专砖转 讘转讜专讛 砖讗诪专讛 讗址讞植专值讬 专址讘执旨讬诐 诇职讛址讟止旨转 (砖诪讜转 讻讙, 讘) 砖讗诐 谞砖讙讬讞 讘讘转 拽讜诇 诇讘讟诇 讚讘专 讗讞讚 诪讚讘专讬 转讜专讛 讗诐 讻谉 讬讛讬讜 讻诇 讚讘专讬 转讜专讛 讘讟诇讬谉 讞"讜 诪讻讗谉 讜诇讛讘讗.
讗讬 谞诪讬 讗讜诪专诐 注指诪址讚 专址讘旨执讬 讬职讛讜止砖讈只注址 注址诇 专址讙职诇指讬讜 讻诇讜诪专 讟注谉 讟注谞讛 谞爪讞转 砖讬砖 讘讛 注诪讬讚讛 注诇 专讙诇讬讜 讻讬 讬讚讜注 讻诇 讞讻诐 讗砖专 讬讗诪专 讚讘专 讘讬转 讛诪讚专砖 讜讬砖讬讘讜 讛讞讻诪讬诐 注诇 讚讘专讬讜 讜讬住转专讜 讗讜转诐 讗讜诪专讬诐 注诇讬讜 '诇讗 诪爪讗 讬讚讬讜 讜专讙诇讬讜 讘讬转 讛诪讚专砖' 讜讻讗谉 讘讗 讛诪讗诪专 诇转转 砖讘讞 讜讬拽专 诇讚讘专讬 专讘讬 讬讛讜砖注 讘讟注谞讛 讝讜 砖讛砖讬讘 讟注谞讛 谞爪讞转 讜注诪讚 注诇 专讙诇讬讜 拽专讬谞谉 注诇讬讛 讘讟注谞讛 讝讜.
讜讚注 讻讬 讘讜讚讗讬 讛讙诪讜专 讻诇 讛讗讜转讜转 讗砖专 注砖讜 诪谉 讛砖诪讬诐 诇注讝讜专 讗转 专讘讬 讗诇讬注讝专 讜讙诐 讬爪讬讗转 讘转 拽讜诇 诇注讝专转讜 讛讻诇 讛讬讛 讘讛砖讙讞讛 诪讗转 讛砖诐 讬转讘专讱 诇转讬拽讜谉 讛注讜诇诐 诪讻讗谉 讜诇讛讘讗 诇注砖讜转 讘讝讛 讬住讜讚 讞讝拽 讜讗诪讬抓 讜谞讻讜谉 讜拽讬讬诐 诇讚讘专讬 转讜专讛 砖诇讗 讬讘讗 砖讜诐 讞讻诐 讜讝拽谉 讗驻讬诇讜 讗诐 讛讜讗 讙讚讜诇 讘讞讻诪讛 讜讬讞讬讚 讘讚讜专讜 诇讛讜专讜转 诪讛 砖诇讘讜 讙讜讝专 讛驻讱 专讘讬诐 讜讘讝讛 转专讘讛 讛诪讞诇讜拽转 讜转讛讬讛 讛转讜专讛 讻注砖专讛 转讜专讜转, 讜讛讬讛 讙诇讜讬 讜讬讚讜注 诇驻谞讬 讛拽讚讜砖 讘专讜讱 讛讜讗 砖讛讞讻诪讬诐 讛讛诐 转拽讬驻讬诐 讜讗诪转讬讬诐 讜讗祝 注诇 驻讬 砖讬专讗讜 讗讜转 讜诪讜驻转 讜讙诐 讬砖诪注讜 讚讘专讬 讘转 拽讜诇 诪讻专讝转 诇住讬讬注 讚讘专讬 讛讬讞讬讚 讛诐 诇讗 讬专爪讜 诇讘讟诇 诪讛 砖讻转讜讘 讘转讜专讛 讗址讞植专值讬 专址讘执旨讬诐 诇职讛址讟止旨转 诇讘诇转讬 讬住转专讜 讚讘专 讗讞讚 诪谉 讛转讜专讛.
讜诇讻谉 讙讝专 讛拽讚讜砖 讘专讜讱 讛讜讗 诇注砖讜转 讻诇 讛讗讜转讜转 讛谞住讬讬诐 讛讗诇讛 讜讙诐 讬爪讬讗转 讘转 拽讜诇 讜讘讻诇 讝讛 诇讗 讬砖讙讬讞讜 讛讞讻诪讬诐 诇讘讟诇 讚讘专 讗讞专 诪谉 讛转讜专讛 讚讗讝 讘讝讛 谞注砖讛 讬住讜讚 讙讚讜诇 诪讬讜住讚 诇讚讜专讜转 讛讘讗讬诐 砖诇讗 讬讜讻诇 讗讞讚 诇讘讟诇 讗讜转 讗讞转 诪谉 讛转讜专讛 讻讬 讘砖诪注诐 砖讻诇 讛讗讜转讜转 讛讗诇讛 讜讙诐 讛讻专讝转 讘转 拽讜诇 诇讗 讛讜注讬诇讜 诪讬 讬讜讻诇 诇驻转讜讞 驻讬讜 诇讘讟诇 讗讜转 讗讞转 诪谉 讛转讜专讛 讜诪讬 讬讜讻诇 诇讛专讗讜转 讗讜转讜转 讜诪讜驻转讬诐 讻讗诇讛 诇驻谞讬 讗谞砖讬 讚讜专讜 讻讚讬 诇拽讬讬诐 讚讘专讬讜 诇讘讟诇 讗讜转 讗讞转 诪谉 讛转讜专讛?! 讜讘讜讚讗讬 驻专住讜诐 讙讚讜诇 讜谞讜专讗 讛谞注砖讛 讘讚讘专 讝讛 讬讛讬讛 讝讻专讜谞讜 拽讬讬诐 注讚 住讜祝 讻诇 讛讚讜专讜转 讜注转讛 讘执旨讬谉 转指旨讘执讬谉 讻讬 讗祝 注诇 驻讬 砖谞注砖讛 讗讞专 讻讱 爪注专 讙讚讜诇 诇专讘讬 讗诇讬注讝专 讘注谞讬谉 讝讛 讛谞讛 讝讻讜转 讛讜讗 诇讜 诪讗讞专 讚注谞讬谉 讝讛 谞注砖讛 讬住讜讚 讞讝拽 讜讗诪讬抓 诇拽讬讜诐 讚讘专讬 转讜专讛 讜诇讘讟诇 讛诪讞诇讜拽讜转 讜注诇 专讘讬 讗诇讬注讝专 谞讗诪专 讘注谞讬谉 讝讛 诪讙诇讙诇讬谉 讝讻讜转 注诇 讬讚讬 讝讻讗讬.
讜讛谞讛 讗诐 转讚拽讚拽 讛讬讟讘 讘讚讘专讬 讛讘转 拽讜诇 转诪爪讗 讻讬 讚拽讚拽讛 砖诇讗 讗诪专讛 讚讘专讬诐 讞诇讜讟讬诐 讘诇砖讜谉 讙讝专讛 讗诇讗 讚讘专讬讛 讛讬讜 讘诇砖讜谉 砖讗诇讛 诪址讛 诇旨指讻侄诐 讗值爪侄诇 专址讘旨执讬 讗直诇执讬注侄讝侄专 讜讗诐 讛讬讛 专爪讜谞讜 讬转讘专讱 砖讬讛讬讜 诪讜讚讬诐 诇讚讘专讬 专讘讬 讗诇讬注讝专 诇驻住讜拽 讛诇讻讛 讻诪讜转讜 讘讚讬谉 讝讛 讛讬转讛 讘转 拽讜诇 讗讜诪专转 讛植诇指讻指讛 讻旨职专址讘旨执讬 讗直诇执讬注侄讝侄专 讜讻讗砖专 讙讝专讛 讗讜诪专 讘诪讞诇讜拽转 讘讬转 砖诪讗讬 讜讘讬转 讛诇诇 砖讬爪讗讛 讘转 拽讜诇 讜讗诪专讛 '讗诇讜 讜讗诇讜 讚讘专讬 讗诇拽讬诐 讞讬讬诐 讜讛诇讻讛 讻讘讬转 讛诇诇' (注讬专讜讘讬谉 讚祝 讬讙:) 讗讱 讻讗谉 讗诪专讛 诇砖讜谉 砖讗诇讛 诪址讛 诇旨指讻侄诐 讗值爪侄诇 专址讘旨执讬 讗直诇执讬注侄讝侄专, 砖讈侄讛植诇指讻指讛 讻旨职诪讜止转讜止 讘旨职讻指诇 诪指拽讜止诐 讜诇砖讜谉 '诪址讛 诇旨指讻侄诐' 谞专讗讛 讜诪讜专讛 砖讬砖 诇讛诐 讟注谞讛 谞爪讞转 讻谞讙讚讜 讜砖讜讗诇转 诪讛 讛讬讗 讜诪讛 讘驻讬讻诐 诇讟注讜谉 讘讚讘专 讝讛 讛专讬 讘讚讘专讬诐 讗诇讜 诪讞讜讬 诇讛讜 讘诪讞讜讙 讗诐 讬砖 诇讻诐 诇讚讘专 转砖讬讘讜 讜转讗诪专讜 诪讛 讘驻讬讻诐 讜讗讝 谞转讙讘专 专讘讬 讬讛讜砖注 讻讗专讬 讜注诪讚 注诇 专讙诇讬讜 讜讚讘专 讚讘专讬讜.



谞执爪旨职讞讜旨谞执讬 讘旨指谞址讬, 谞执爪旨职讞讜旨谞执讬 讘旨指谞址讬. 谞专讗讛 诇讬 讘住"讚 讻驻诇 讛诇砖讜谉 讞讚 注诇 讗砖专 诇讗 讛砖讙讬讞讜 讘讗讜转讜转 砖诇 讞专讜讘 讜讗诪转 讛诪讬诐 讜讻讜转诇讬 讘讬转 讛诪讚专砖 讜讞讚 砖诇讗 讛砖讙讬讞讜 讙诐 讘讘转 拽讜诇.
讜讚注 讻讬 讗祝 注诇 讙讘 讚讻转讘转讬 诇注讬诇 讻讬 诪注讬拽专讗 诇讗 讛讬讛 专讜爪讛 讛砖诐 讬转讘专讱 砖讬讘讟诇讜 讚讘专讬讛诐 讻谞讙讚 讚讘专讬 专讘讬 讗诇讬注讝专 砖讛讬讛 讬讞讬讚 讜注砖讛 讻诇 讛讗讜转讜转 讜讙诐 讘转 拽讜诇 讻讚讬 砖讬讛讬讛 讘讝讛 讬住讜讚 讗诪讬抓 讜讞讝拽 诇讚讜专讜转 讜讻讗诪讜专 注诐 讻诇 讝讛 讗诪专 诇砖讜谉 讝讛 砖诇 谞执爪旨职讞讜旨谞执讬 讘旨指谞址讬 讘讗讛讘转讜 讘讞讻诪讬诐 诇讬拽专诐 讜诇讻讘讚诐 讜讞谉 讜讻讘讜讚 谞转谉 诇讛诐 讛砖诐 讬转讘专讱 讘讚讘专讬诐 讗诇讜 注诇 讗砖专 注砖讜 专爪讜谞讜 讜诇讗 讛砖讙讬讞讜 砖讘讝讛 谞注砖讛 讬住讜讚 讞讝拽 诇拽讬讜诐 讚讘专讬 转讜专讛 讜诇讘讬讟讜诇 讛诪讞诇讜拽讜转.



讻旨执诪职讚只诪旨侄讛 诇执讬 砖讈侄讞植讘值专侄讬讱指 讘旨职讚值诇执讬谉 诪执诪旨职讱指. 谞专讗讛 诇讬 讘住"讚 讻讜讜谞转讜 讘讗讜诪专讜 诪执诪旨职讱指 诇注砖讜转 讛转谞爪诇讜转 诇诪注砖讬讛诐 诇讜诪专 诪讛 砖注砖讜 注谞讬谉 讛讛讘讚诇讛 讻诇 讝讛 讛讬讛 诪诪讱 砖讗转讛 讙专诪转 讘诪讛 砖注诪讚转 讘讚讘专讬讱 谞讙讚 讛专讘讬诐 诇讞诇讜拽 注诪讛诐 讜诇讛讻专讬讞诐 注诇 讬讚讬 讗讜转讜转 讜诪讜驻转讬诐 砖讬讛讬讜 诪讜讚讬诐 诇讚讘专讬讱 讜诇讻讱 讞砖讜 讘注讘讜专 讚讜专讜转 讛讘讗讬诐 砖诇讗 讬专讘讜 诪讞诇讜拽讜转 讘讬砖专讗诇 讜诇讗 讬讘讗 讗讚诐 诇讘讟诇 讚讘专 讗讞讚 诪谉 讛转讜专讛 注诇 讬讚讬 讛专讗讜转讜 诇讗谞砖讬 讚讜专讜 讗讜转 讗讜 诪讜驻转 讬讛讬讛 诪讛 砖讬讛讬讛.



讝指诇职讙讜旨 注值讬谞指讬讜 讚旨职诪指注讜止转, 诇指拽指讛 讛指注讜止诇指诐 砖讈职诇执讬砖讈 讘旨职讝值讬转执讬诐 讜旨砖讈职诇执讬砖讈 讘旨职讞执讟旨执讬诐 讜旨砖讈职诇执讬砖讈 讘旨执砖讉职注讜止专执讬诐. 讛讗 讚讛讜讛 砖讈职诇执讬砖讈 砖讈职诇执讬砖讈 讘讻讜诇讛 谞专讗讛 诇讬 讘住"讚 讛讟注诐 诇讛讜专讜转 讜诇讛讜讚讬注 注诇 爪讚拽转讜 砖诇 专讘讬 讗诇讬注讝专 砖讛讬转讛 讙讚讜砖讛 讜诇讗 诪讞讜拽讛 讜讬讚讜注 诪讛 砖讗诪专讜 讘讙诪专讗 讘驻专拽 拽诪讗 讚注讬专讜讘讬谉 诪讚讛 讙讚讜砖讛 讬转讬专讛 注诇 诪讚讛 诪讞讜拽讛 砖诇讬砖 注讬讬谉 砖诐 谞诪爪讗 讚讙讜讚砖 讛讜讗 砖诇讬砖 诇讻谉 讛专讗讜 诪谉 讛砖诪讬诐 注谞讬谉 讝讛 讘砖诇讬砖 诇讛讜讚讬注 砖讻诇 讝讛 谞注砖讛 诇讻讘讜讚讜 砖诇 专讘讬 讗诇讬注讝专 砖讛讬讛 爪讚拽转讜 讙讚讜砖讛 讜诇讗 诪讞讜拽讛 讜讛讙讜讚砖 讛讜讗 砖诇讬砖.
诪讬讛讜 爪专讬讱 诇讛讘讬谉 讛注讜诇诐 诪讛 讞讟讗讜 砖诇拽讜, 诪诪讛 谞驻砖讱 讗诐 讛讞讻诪讬诐 注砖讜 砖诇讗 讻讚讬谉 讞"讜 砖讜谞讗讬讛诐 讬诇拽讜 讜讗诐 注砖讜 讻讚讬谉 讗讬谉 诇讜 诇专讘讬 讗诇讬注讝专 转专注讜诪转 讘讚讘专 讝讛 讜诇诪讛 诇拽讛 讛注讜诇诐?
讜谞专讗讛 诇讬 讘住"讚 讚讛谞讛 讜讚讗讬 诪讛 砖注诪讚 专讘讬 讗诇讬注讝专 讘讚讘专讬讜 讜讞诇拽 注诇 专讘讬诐 砖讙讛 讘讝讛 砖诇讗 讛讬讛 诪谉 讛专讗讜讬 诇讛讞讝讬拽 讻诇 讻讱 讘诪讞诇讜拽转 讝讜 讜诪讛 砖讛住讻讬诪讜 诇讘专讻讜 讜注砖讜 讞专诐 讛拽砖讛 诪谞讚讜讬 讻诇 讝讛 注砖讜 诇诪讙讚专 诪讬诇转讗 讘注讘讜专 转讬拽讜谉 讛注讜诇诐 砖诇讗 讬专讘讜 诪讞诇讜拽讜转 讘讬砖专讗诇 诪讻讗谉 讜诇讛讘讗 讜诇讻谉 诇拽讛 讛注讜诇诐 砖讘注讘讜专 注讜谞讜转 讛讚讜专 谞注砖讛 爪注专 讝讛 诇专讘讬 讗诇讬注讝专 讬注谉 讻讬 讘讜讚讗讬 专讘讬 讗诇讬注讝专 诇专讜讘 爪讚拽讜转讜 讜讞住讬讚讜转讜 讜拽讚讜砖转讜 诇讗 讛讬讛 砖讜讙讛 讘讚讘专 讝讛 诇讛讞讝讬拽 讘诪讞诇讜拽转 讻诇 讻讱 注讚 砖讛讙讬注 讛注谞讬谉 诇诪讚专讙讛 讝讜, 讻讬 讛讜讗 转谞讗 诪讜讘讛拽 讜讞讻诐 讙讚讜诇 讜讘拽讬 讘讻诇 讛转讜专讛 讻讜诇讛 讜讬讜讚注 砖讛讬讞讬讚 爪专讬讱 诇讛讟讜转 讗讞专讬 专讘讬诐 讜讗讬讱 讬讞诇讜拽 注诇 专讘讬诐 讜讬讛讬讛 谞爪讘 诇拽专讗转诐 诇讛注诪讬讚 讚讘专讬讜? 讗讱 讜讚讗讬 注讜谞讜转 讛讚讜专 讙专诪讜 砖讬讛讬讛 转拽讬祝 讘讚注转讜 讘讚讘专 讝讛 诇讛讞讝讬拽 讚讘专讬讜 讻诇 讻讱 注讚 砖讛讙讬注 讛注谞讬谉 诇诪讚专讙讛 讝讜, 讜诇讻谉 谞注谞砖 讛讚讜专 讛讛讜讗 注诇 讻讬 注讜谞讜转诐 讙专诪讜 讝讛 讛爪注专 诇专讘讬 讗诇讬注讝专 讜讻讬讜爪讗 讘讝讛 讗诪专讜 专讘讜转讬谞讜 讝"诇 (砖讘转 讬讝.) 注诇 讬讜诐 砖谞讞诇拽讜 讘讜 砖诪讗讬 讜讛诇诇 讜讛讬讛 讛诇诇 讻驻讜祝 讜讬讜砖讘 诇驻谞讬 砖诪讗讬 讜讛讬讛 拽砖讛 诇讬砖专讗诇 讗讜转讜 讛讬讜诐 讻讬讜诐 砖谞注砖讛 讘讜 讛注讙诇 讜讻诪讜 砖讗诪专讜 讛诪驻专砖讬诐 注诇 讝讛 讜讻谉 讛注谞讬谉 讻讗谉.
讜讛讗 讚诇拽讜 讝值转执讬诐 讜职讞执讟旨执讬诐 讜旨砖讉职注讜止专执讬诐, 谞专讗讛 诇讬 讘住"讚 讻讬 讘注转 砖讘专讻讜讛讜 讙讝专讜 讜讛住讻讬诪讜 砖诇讗 诇讛转讬专 诇讜 讻诇 讬诪讬 讞讬讬讜 讜注砖讜 讻谉 诇诪讙讚专 诪诇转讗 诇驻专住诐 讛注谞讬谉 讘砖讘讬诇 讚讜专讜转 讛讘讗讬诐 讜诇讻谉 讗祝 注诇 驻讬 砖讛讜讗 拽讘诇 注诇讬讜 讗转 讛讚讬谉 讜拽专注 讜讞诇抓 砖讛讜讚讛 讘讞专诐 砖注砖讜 诇讗 讛诇讱 讗讞专 讻讱 诇讘拽砖 诪讛诐 讛转专讛 砖讻讘专 讛住讻讬诪讜 砖诇讗 诇讛转讬专 讜专拽 讘注转 驻讟讬专转讜 讗诪专讜 讛讜转专 讛谞讚专 讜讻谞讝讻专 讘诪讚专砖.
讜讚讘专 讝讛 专诪讝讜 讗诇讬讜 专讘讬 注拽讬讘讛 讘讗讜诪专讜 讘旨职讚值诇执讬谉 诪执诪旨职讱指 讜讛讜讗 讘讻讛 讜谞爪讟注专 诪讻讞 讙讝专转诐 讝讜 讘砖讘讬诇 讛讛转专讛 讻讬 专讗讛 讚诪注转讛 诇讗 讬讜讻诇 诇诇诪讚 诇讗讞专讬诐. 讜讛讜讗讬诇 讜谞讞住专 讛注讜诇诐 诪谉 砖诇砖讛 诪讬谞讬 诇讬诪讜讚 砖讛讬讛 诪诇诪讚 诇讗讞专讬诐 砖讛诐 讛讗讞讚 诇讬诪讜讚 讛住讜讚 讜讻谞讙讚 讝讛 诇拽讜 讛讝转讬诐 砖诪讛诐 讬讜爪讗 讛讗讜专 讜讛砖诪谉 谞注诇诐 讘讝讬转 讜讛砖谞讬 诇讬诪讜讚 驻砖讟 讛转讜专讛 讛谞讙诇讛 讜讻谞讙讚 讝讛 诇拽讜 讛讞讬讟讬诐 讜讛砖诇讬砖讬 诇讬诪讜讚 讚专讱 讗专抓 讜讻谞讙讚 讝讛 诇拽讜 讛砖注讜专讬诐.
讗讜 谞专讗讛 诇讬 讘住"讚 诇拽讜 砖诇砖讛 诪讬谞讬诐 讻谞讙讚 砖诇砖讛 诪讬谞讬 爪注专 砖拽讘诇 讜注砖讛 注诇 注爪诪讜 砖讛诐 拽专讬注转 讘讙讚讬讜 讜讞诇讬爪转 诪谞注诇讬讜 讜讬砖讬讘转讜 注诇 讛拽专拽注.
讗讜 诇拽讜 讛砖诇砖讛 讛谞讝讻专 讘注讘讜专讜 诇专诪讜讝 讻讬 讛讜讗 砖诇诐 讘砖诇砖讛 诪讬讚讜转 讟讜讘讜转 砖讛诐 转讜专讛 注谞讜讛 讜讬专讗转 讞讟讗 讻诪讜 砖驻讬专砖 专砖"讬 讝"诇 注诇 诪讛 砖讗诪专讜 (转诪讜专讛 讟讜:) 讗砖讻讜诇讜转 讗讬砖志砖讛讻诇志讘讜 砖讛诐 转讜专讛 注谞讜讛 讜讬专讗转 讞讟讗 注讬讬谉 砖诐.
讗讜 诇讛讜专讜转 砖讛讬讗 砖诇诐 讘拽讚讜砖转 讛诪讞砖讘讛 讜讘讝讛 诇拽讜 讛讝转讬诐 砖讬讜爪讗 诪讛谉 讛砖诪谉 砖讛讜讗 住讜讚 讞讻诪讛 砖讛讜讗 住讜讚 讛诪讞砖讘讛 讜讘拽讚讜砖转 讛讚讬讘讜专 讻谞讙讚 讝讛 诇拽讜 讛讞讟讬诐 讚讗诪专讜 专讘讜转讬谞讜 讝"诇 (讘专讻讜转 诪.) 讗讬谉 讛转讬谞讜拽 诪讚讘专 讗讘讗 讜讗讬诪讗 注讚 砖讬讟注诐 讟注诐 讚讙谉 讜诇拽讜 讛砖注讜专讬诐 讻谞讙讚 拽讚讜砖转 讛诪注砖讛 讚讛讘讛诪讛 诪讗讻诇讛 砖注讜专讬诐 讜讗讬谉 驻讜注诇 讘讘讛诪讛 讗诇讗 诪注砖讛.



讜职讗址祝 专址讘旨指谉 讙旨址诪职诇执讬讗值诇 讛指讬指讛 讘旨指讗 讘旨执住职驻执讬谞指讛, 注指诪址讚 注指诇指讬讜 谞址讞职砖讈讜止诇 诇职讟址讘旨职注讜止. 讻讬 讛讬讛 讚讘专 讝讛 讘砖讘讬诇 注谞讬谉 专讘讬 讗诇讬注讝专 讘转谞讜专讜 砖诇 注讻谞讗讬 砖讛拽讬驻讜 讗讜转讜 讚讘专讬诐 讻注讻谞讗 讜讟诪讗讜讛讜 讜谞专诪讝 讝讛 讘讗讜转讬讜转 谞址讞职砖讈讜止诇 砖讛讜讗 讗讜转讬讜转 谞指讞指砖讈 诇讜止 讜讛讬讛 讝讛 讘讛砖讙讞讛 诪谉 讛砖诪讬诐 诇讛讜讚讬注 爪讚拽讜转讜 砖诇 专讘讬 讗诇讬注讝专 砖讛讬讛 爪讚讬拽 讜诇讗 注砖讜 诇讜 注讜谞砖 讝讛 讗诇讗 诇转拽讜谉 讛注讜诇诐 诇诪讙讚专 诪诇转讗 讜讙诐 谞讜讚注 诇谞讜 爪讚拽转 讛讞讻诪讬诐 砖注砖讜 讻诇 讝讛 诇砖诐 砖诪讬诐 讚讟注谞转 专讘谉 讙诪诇讬讗诇 谞转拽讘诇讛 讘砖诪讬诐 讜注诪讚 讛讬诐 诪讝注驻讜.
讜讛讗 讚诇讗 砖讘拽讛 讚讘讬转讛讜 诇专讘讬 讗诇讬注讝专 诇诪驻诇 注诇 讗驻讬讛 诇讗 讛讬转讛 爪专讬讻讛 诇砖讜诪专讜 讻诇 讛讬讜诐 讚诇讗 讛讬转讛 讞讜砖砖转 驻谉 讬注砖讛 谞驻讬诇转 讗驻讬诐 讘驻专讟讜转 讘砖讘讬诇 诇讛注谞讬砖 讗转 专讘谉 讙诪诇讬讗诇 诇讛讚讬讛 讜专拽 讛讬转讛 砖讜诪专转讜 讘谞驻讬诇转 讗驻讬诐 讚砖讞专讬转 讜讚诪谞讞讛 砖诇讗 讬转讻讜讬谉 诇讛注谞讬砖 诪讬 砖爪讬注专 讗讜转讜 讜讗讝 诪诪讬诇讗 讬诇讻讚 专讘谉 讙诪诇讬讗诇 讻讬 讛讜讗 讛专讗砖 讗祝 注诇 驻讬 砖诇讗 讛讬讛 诪转讻讜讬谉 注诇 专讘谉 讙诪诇讬讗诇 讘驻讬专讜砖 讜诇讻谉 讗诪专 诇讛 诪职谞指讗 讬指讚址注职转旨职 讚谞驻讬诇转 讗驻讬诐 砖诇讬 转注砖讛 专讜砖诐 讘诪讬 砖注砖讛 诇讬 爪注专 讗祝 注诇 驻讬 砖讗讬谉 讗谞讬 诪转讻讜讬谉 注诇讬讜 讘驻讬专讜砖? 讜讗诪专讛 诇讜 讻旨指讱职 诪职拽只讘旨职诇址谞执讬 诪执讘旨值讬转 讗植讘执讬志讗址讘旨指讗 讜讻讜'.
讜诪讛 砖讗诪专 讛址讛讜旨讗 讬讜止诪指讗 专值讬砖讈 讬址专职讞指讗 讛植讜指讛 诇驻讬 讚注转讛 砖诇 讗执讬诪指讗志砖讈指诇讜止诐 讛讬讛 讻讱 讚旨职讗执讬讞职诇址祝 诇指讛旨 讘旨值讬谉 诪指诇值讗 诇职讞指住值专 讜讻讜' 讜注讬讬谉 诪讛专砖"讗 讝"诇.



讚旨职讝指拽执讬祝 诇值讬讛旨 讝职拽执讬驻指讗 讘旨执讚职讬讜旨转职拽值讬讛旨, 诇指讗 谞值讬诪指讗 诇值讬讛旨 诇职讞址讘职专值讬讛旨, 讝指拽执讬祝 讘旨执讬谞执讬转指讗. 驻讬专砖 专砖"讬 讻诇 砖诐 转诇讬讛 讙谞讗讬 讛讜讗 诇讜. 讜拽砖讗 讗诐 讻谉 诇诪讛 谞拽讟讬 讚讙 讬讗诪专讜 住诇 讜讻讬讜爪讗 讘砖讗专 讻诇讬 砖讚专讻讜 诇转诇讜转讜? 讜谞专讗讛 诇讬 砖讝讛 讗讬谞讜 诪专讙讬砖 讗诇讗 讗诐 讻谉 讗讜诪专 诇砖讜谉 转诇讬讛 讘讘注诇讬 讞讬讬诐 讚讚诪讬 诇讗讚诐 砖讛讜讗 讘注诇 讞讬 讗讘诇 讘讻诇讬诐 讗讬谞讜 诪专讙讬砖 讘讙谞讗讬 讜讗讬谞讛 拽砖讛 诇讜 讗诪讬专讛 讝讜.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讛讝讛讬专讛 转讜专讛 讘诇"讜 诪拽讜诪讜转. 注讬讬谉 拽讚讜砖讬谉 讚祝 注 注"讘 转讜住驻讜转 讚"讛 拽砖讬诐 讚谞拽讟讜 讘讻"讚 诪拽讜诪讜转:


砖诐 诪驻谞讬 砖住讜专讜. 注讬讬谉 讘专砖"讬 讛讜专讬讜转 讚祝 讬讙 注"讗 讚"讛 讗诪专 诇讛讜:





驻谞讬 讬讛讜砖注

讘转讜住驻讜转 讘讚"讛 诇讗 讘砖诪讬诐 讛讬讗 讜讛讗 讚讗诪专 驻"拽 讚讬讘诪讜转 讻讜' 讜讛讗 讚讗诪专 讛转诐 专"讬 讛讬讗 讻讜' 注讚 住讜祝 讛讚讬讘讜专. 讜讻转讘 诪讛专砖"讗 讝"诇 砖讚讘专讬讛诐 住讜转专讬诐 讝讛 讗转 讝讛 讜谞讚讞拽 诇讬讬砖讘 讜讻"讻 诪讛专"诐 讝"诇. 讜诇注谞"讚 讚讘专讬讛诐 诪讘讜讗专讬诐 讘诇讬 讙诪讙讜诐 讚讛转诐 讘驻"拽 讚讬讘诪讜转 驻诇讬讙讬 讗诪讜专讗讬 讗讬 注砖讜 讘"砖 讻讚讘专讬讛诐 讗讜 诇讗 注砖讜 讜诪住讬拽 讛砖"住 诇讞讚 诇讬砖谞讗 讚驻诇讬讙讬 诇讗讞专 讘转 拽讜诇 讜讟注诪讗 讚诪"讚 诇讗 注砖讜 讚讛讗 谞驻讬拽 讘"拽 讜诪"讚 注砖讜 专' 讬讛讜砖注 讛讬讗 讚讗诪专 讗讬谉 诪砖讙讬讞讬谉 讘讘"拽 讜讗诐 讻谉 拽砖讬讗 诇讛讜 诇转讜住驻讜转 讛讻讗 讗诪讗谉 讚讗诪专 诇讗 注砖讜 讚讬讛讬讘 讛砖"住 讟注诪讗 诪砖讜诐 讚谞驻讬拽 讘"拽 讜诪讗讬 谞转讬谞转 讟注诐 讛讜讗 讝讛 讚讛讗 讗砖讻讞谉 诇专"讬 讚讗诪专 讘讛讚讬讗 讗讬谉 诪砖讙讬讞讬谉 讜讗诐 讻谉 诪谞"诇 诇讛讗讬 讗诪讜专讗 诇诪讬诪专 诪住讘专讗 讚谞驻砖讬讛 讚诇讗 注砖讜 讘"砖 讻讚讘专讬 注爪诪诐 诪砖讜诐 讘"拽 讜讚诇诪讗 讘"砖 谞诪讬 讻专"讬 住讘讬专讗 诇讛讜 讜诇注讜诇诐 讚注砖讜 讜注"讝 讻转讘讜 转讜住驻讜转 砖驻讬专 讚诪"讚 诇讗 注砖讜 讛讬讬谞讜 诪砖讜诐 讚住"诇 讚讘讘"拽 讻讬 讛讗讬 讚诪住讬讬注 诇专讜讘讗 讻"注 诪讜讚讜 讚讗讝诇讬谞谉 讘转专讬讛 讜讗诐 讻谉 注"讻 诇讗 注砖讜 讜注讻砖讬讜 谞讞转讬 讛转讜住驻讜转 诇驻专砖 讗"讻 诪讗讬 诪住讬拽 讛砖"住 砖诐 讚讟注诪讗 讚诪"讚 注砖讜 讛讬讬谞讜 诪砖讜诐 讚住"诇 讻专"讬 讛讗 讗讬谉 注谞讬谉 讻诇诇 诇讚专"讬 注"讝 诪住拽讜 讛转讜住驻讜转 砖驻讬专 讚诪"讚 注砖讜 讚讬讬拽 诪讚讬讛讬讘 专' 讬讛讜砖注 讟注诪讗 讚诇讗 讘砖诪讬诐 讛讬讗 诪砖诪注 讚讘砖讜诐 诪拽讜诐 讗讬谉 诪砖讙讬讞讬谉 谞诪爪讗 讚讘讝讜 讛住讘专讗 讙讜驻讗 驻诇讬讙讬 讗诪讜专讗讬 讚讛转诐 讜拽"诇:


讘讚"讛 诪讘讬转 讗讘讬 讗讘讗 讻讜' 讜砖诪讗 诪讘讬转 专"讙 讛讬转讛 诪拽讜讘诇转 讻讜' 讜诇讗讜 讗讚讜讚 拽讗诪专 讻讚讗砖讻讞谉 谞诪讬 讗诪专 专"讙 诪拽讜讘诇谞讬 讻讜' 驻注诪讬诐 砖讘讗 讘讗专讜讻讛 注讻"诇. 讜诇注谞"讚 诇砖讬讟转 专砖"讬 讝"诇 讬砖 诇驻专砖 砖诐 谞诪讬 诪拽讜讘诇谞讬 诪讘讬转 讗讘讬 讗讘讗 注诇 讚讜讚 注"讛 砖讗诪专 讘住驻专 转讛诇讬诐 注砖讛 讬专讞 诇诪讜注讚讬诐 砖诪砖 讬讚注 诪讘讜讗讜 讜讚专砖讬谞谉 砖诪砖 讬讚注 诪讘讜讗讜 讬专讞 诇讗 讬讚注 注"砖:





诪专讗讬转 讛注讬谉

 讛讬诐 诪讝注驻讜. 讜注讻"讝 讻讬 谞驻讬诇 专讘讬 讗诇讬注讝专 注诇 讗驻讬讛 谞讞 谞驻砖讬讛 讚专讘谉 讙诪诇讬讗诇 砖转讘注 讚讬谉 讜专讘讬 讗诇讬注讝专 讙讚讜诇 讻讘讜讚讜. 讜诇驻讬 诪"砖 讗谞讬 注谞讬 讘驻转讞 注讬谞讬诐 诇讬砖讘 讚讘专讬 讛专诪讘"谉 讝"诇 砖讻转讘 讚专讘讬 讗诇讬注讝专 讛讬讛 讗讜诪专 讻讱 谞专讗讛 讘注讬谞讬 讜讛讗诪转 讛讜讗 讚讻讱 砖诪注 诪专讘讜转讬讜 注"砖 讘讗讜专讱 讗驻砖专 讚讛诐 讬讚注讜 讚专讘讬 讗诇讬注讝专 讻讱 拽讘诇 诪专讘讜转讬讜 讗诇讗 砖谞转注爪诐 讜转诇讛 讘讚注转讜 讜注诇 讝讛 讛讬讛 讗讬讝讛 讚拽讚讜拽 注诇 专"讙 讚专讘讬 讗诇讬注讝专 讻讱 拽讘诇 讜讛拽讘"讛 诪讚拽讚拽 注诐 讞住讬讚讬讜 讻讞讜讟 讛砖注专讛 讜诪讛 讙诐 讚讛讬"诇 诇讞讜住 注诇 讬拽专 转驻讗专转 讙讚讜诇转 专讘讬 讗诇讬注讝专 讜诇讗 诇讘专讻讜 讜讬注砖讜 讟爪讚拽讬 砖诇讗 讬讛讬讛 讛诇讻讛 讻诪讜转讜 讗讘诇 诇讗 讘讗讜驻谉 讝讛 讜诪讛 讙诐 讚讛讬讛 讝讛 住讬讘讛 诇诪注讟 讛转讜专讛 砖诇讗 诇诪讚讜 讗爪诇 专讘讬 讗诇讬注讝专 讜讛讬讛 讛拽讘诇讛 讘讬讚讜 讙诐 讘专讝讬 讚专讝讬谉 讜讻诪"砖 讘诪讚专砖 讛谞注诇诐. 讜专"讙 讻转讘 诪讛专"讬 住专讜拽 讝"诇 讚讛讬讛 讙诇讙讜诇 谞讞诪讬讛 讛转专砖转讗 讜诪砖讜"讛 讛注讘讬专讜讛讜 注诇 砖讗诪专 讙谞讜转 注诇 讛砖专讬诐 讛拽讜讚诪讬诐 讜讛诐 诪驻诇讗讜转 转诪讬诐 讚注讬诐:


诪驻谞讬 砖住讜专讜 专注. 驻讬专砖"讬 讘砖诇讛讬 讛讜专讬讜转 讜讝"诇 诪驻谞讬 砖住讜专谉 专注 砖讬爪专 砖诇讛诐 专注 讛讜讗 讬讜转专 诪讚讗讬 住讜专讜 砖专 砖诇讛诐 讻讚讗诪专 讘讙专 砖住讜专讜 专注 讚讛讬讬谞讜 讬爪专 讛专注 砖砖专 砖诇讜 专注 讛讜讗 注讻"诇 讜讛专讗"诐 讝"诇 驻专专砖转 诪砖驻讟讬诐 注诇 讚讘专讬 专砖"讬 驻讬专砖 驻讬专讜砖 讗讞专 讜诇讗 讝讻专 讚专砖"讬 注爪诪讜 讘讛讜专讬讜转 驻讬专砖 讛注谞讬谉:





驻转讞 注讬谞讬诐

讗诐 讛诇讻讛 讻诪讜转讬 讞专讜讘 讝讛 讬讜讻讬讞 讜讻讜'. 讬砖 诇讛讘讬谉 讘讛谞讬 讛讜讻讞讜转 讚专' 讗诇讬注讝专 讞专讜讘 讜讗诪转 讛诪讬诐 讜讻转诇讬 讘讬转 讛诪讚专砖 讜砖讜讘 讛讜讻讬讞 诪讘转 拽讜诇. 讜诇讛讘讬谉 讗讜诪专诐 讗讬谉 诪讘讬讗讬谉 专讗讬讛 诪谉 讛讞专讜讘 讜讻讜'. 讜讗驻砖专 诇讜诪专 讚专讱 讚专砖 讜讞讬讚讜讚 讘注诇诪讗 讘诪讛 砖讗诪专讜 讗诇讜 讜讗诇讜 讚讘专讬 讗诇讛讬诐 讞讬讬诐 讜讛讜讜 讘讛 拽诪讗讬 讗讬讱 讬转讻谉 讚讗讬诇讜 讜讗诇讜 讚讗"讞 讜讛诇讗 诪讬 砖讗讬谉 讛诇讻讛 讻诪讜转讜 诇讗 讚讬讘专 谞讻讜谞讛. 讜讗诪专讜 讛专讗砖讜谞讬诐 讚讬注谉 讗讬谉 讛讗讜专 谞讬讻专 讗诇讗 诪转讜讱 讛讞砖讱 讜讛讗诪转 诇讗 谞讬讻专 讗诇讗 诪转讜讱 讛砖拽专 讻谉 讛讚讘专 讛讝讛 讚诇讗 讬讜讘谉 讜讬转讬砖讘 诪注爪诪讜转讜 讗诇讗 诪讛讬驻讜讻讜 诇讻谉 讗诪专 讛' 讗诇 诪砖讛 讚讘专讬 讛诪讝讻讬谉 讜讛诪讞讬讬讘讬谉 讜讻讬讜爪讗 讻讬 诪转讜讱 讛住讘专讗 讚讞讜讬讛 转讘谞讛 讜转讻讜谞谉 讛讗诪讬转讬转. 讛讗 讞讚讗. 讜注讜讚 诇诪讚讜 诪讚讘专讬 专砖"讬 讘讻转讜讘讜转 讚祝 谞"讝 讚讝诪谞讬谉 讚砖讬讬讱 讛讗讬 讟注诪讗 讜讝诪谞讬谉 讚砖讬讬讱 讛讗讬 讟注诪讗 讜谞诪爪讗 讚注讻"驻 讛住讘专讗 讚讞讜讬讛 讘诪爪讬讗讜转 讗讞专 转转拽讬讬诐 讘砖讬谞讜讬 诪讜注讟. 讜注讜讚 讘讛 砖诇讬砖讬讛 讜砖讘讛 讜讛讬转讛 诇讘讗"专 诪驻讜诐 专讘谞谉 专讘谞讬 爪专驻转 讻讬 讛拽讘"讛 讗诪专 诇诪砖讛 诪"讟 驻谞讬诐 讟讛讜专 讜诪"讟 讗砖专 讗讬谞谞讜 讟讛讜专 讜讻讬讜爪讗 讜讗诪专 诇讜 砖讛讛诇讻讛 讻驻讬 讛住讻诪转 讞讻诪讬 讛讚讜专 讜讛诐 讚讘专讬 讗诇拽讬诐 讞讬讬诐 诪诪砖. 讜讘讝讛 讗驻砖专 诇驻专砖 讚专讱 讞讬讚讜讚 讚专' 讗诇讬注讝专 讗诪专 讞专讜讘 讝讛 讬讜讻讬讞 讻诇讜诪专 砖讬注拽专 诪诪拽讜诪讜 讻诇讜诪专 砖住讘专转讜 讗诪转 讜砖诇讛诐 砖拽专 专拽 砖诪转讜讱 讛砖拽专 讬讜讘谉 讛讗诪转 讜讝讛 专诪讝 讘诪讛 砖讬注拽专 讛讞专讜讘 诇讜诪专 砖住讘专转诐 谞注拽专转 诇讙诪专讬 讜讗讬谉 讘讛 讗诪转 讜诇讗 转讜注讬诇 讻讬 讗诐 诇讛讘讬谉 住讘专转讜 讜讛讬讬谞讜 注诇 讚专讱 转讬专讜抓 专讗砖讜谉 砖讗诪专讜 讛专讗砖讜谞讬诐. 讜讛讚专 讗诪专 讗诪转 讛诪讬诐 转讜讻讬讞 讻诇讜诪专 讛讙诐 砖转讗诪专讜 砖讗讬谉 住讘专转讻诐 砖拽专 诪"诪 讗讬谞讜 讗诇讗 讚讝诪谞讬谉 讚砖讬讬讱 讟注诪讗 讚讬讚讛讜 注诇 讚专讱 转讬专讜抓 砖谞讬 讛谞讝讻专 讜诇讻谉 讗诪专 讗诪转 讛诪讬诐 转讜讻讬讞 砖讛讬讗 转讞讝讜专 诇讗讞讜专讬讛 讻诇讜诪专 讚讗祝 讚住讘专转 讛讞讜诇拽讬诐 讗讬谞讛 讛诇讻讛 讜讗讬谞讛 诪转拽讬讬诪转 讚讜诪讛 诇讗诪转 讛诪讬诐 讚讞讝专讛 讜诪讬诐 讛讜讜 诪讬讛讗 讗诇讗 砖谞砖转谞讜 诪诪拽讜诪诐 讜讗祝 住讘专转 讛讞讜诇拽讬诐 讗诪讬转讬转 讛讬讗 讜讘注谞讬谉 讗讞专 讘砖讬谞讜讬 讛谞讚讜谉 诪转拽讬讬诪转 讚讟注诪讛 谞讻讜谉 讜讗诪' 讘诪拽讜诐 讗讞专. 讜讞讝专 诇讜诪专 讻转诇讬 讘讬转 讛诪讚专砖 讬讜讻讬讞讜 讚讗驻讬诇讜 转讗诪专讜 讚砖谞讬 讛住讘专讜转 讗诪转 讜讛讛讻专注讛 讘讬讚 讞讻诪讬 讛讚讜专 讻转诇讬 讘讬转 讛诪讚专砖 讬讜讻讬讞讜 讻讬 讘专讘讬诐 讛讬讜 注诪讚讬 讜诇讗 拽讚诪谞讬 讗讚诐 诇讘讬转 讛诪讚专砖 讜诇讗 讬爪讗转讬 讜讛谞讞转讬 讗讚诐 讻诪"砖 驻专拽 讛讬砖谉:


讬爪讗转 讘转 拽讜诇 讜讗诪专讛 诪讛 诇讻诐 讗爪诇 专' 讗诇讬注讝专 砖讛诇讻讛 讻诪讜转讜 讘讻诇 诪拽讜诐. 注诪"砖 讘注谞讬讜转讬 讘住驻专讬 讛拽讟谉 专讗砖 讚讜讚 驻专砖转 谞爪讘讬诐 讘讝讛 讜讘拽爪转 诪讛谞诪砖讱 讘住"讚:


诇讗 讘砖诪讬诐 讛讬讗. 讻诇讜诪专 讚注诐 讛讬讜转 讚讗诇讜 讜讗诇讜 讚讘专讬 讗诇讛讬诐 讞讬讬诐 诪"诪 讻讘专 诪住专 讛拽讘"讛 讛讛讻专注讛 讘讬讚 讞讻诪讬 讛讚讜专 讻诪"砖 专讘谞讬 爪专驻转. 讗"谞 诇驻讬 住讘专转 诪讛专"诐 诪讬谞抓 住讬诪谉 拽' 讚讗讬谉 讛讚讬讬谉 谞讗诪谉 诇驻专砖 讚讘专讬讜 讜诪讬讬转讬 专讗讬讛 诪注讜讘讚讗 讚专讘讛 讘专 谞讞诪谞讬 讚驻诇讬讙讬 诪转讬讘转讗 讚专拽讬注讗 注诐 拽讘"讛 注"砖 讜讝"砖 诇讗 讘砖诪讬诐 讛讬讗 砖讻讘专 讛转讜专讛 讘讬讚讬谞讜 讜讻讘讬讻讜诇 诇讗 诪爪讬 诇驻专砖 讚讘专讬讜:
讜讗转讛 转讞讝讛 讘住驻专 讛拽谞讛 讛拽讚讜砖 讚祝 驻' 注"讙 诪讛 砖驻讬专砖 讘诪讗诪专 讝讛. 讜砖诐 讻转讘 讜讝"诇 讜讗诪专 专"讬 讗讬谉 诪砖讙讬讞讬谉 讘讘转 拽讜诇 讜讻讜谞转诐 注诇 讻诇 驻谞讬诐 讻讞讱 讗讜诪专 讻诪讜转讱 讜拽讘"讛 讗讜讛讘 讛讟讛讜专讜转 讜讗诐 诇讗 讬讘讗 讛讜讻讞讛 诪讘注诇 讛讚讘专 砖讻转讘 讘转讜专转讜 讗讞专讬 专讘讬诐 诇讛讟讜转 诪注讜诇诐 诇讗 谞住讻讬诐 诇讚注转讱 讜讘专讗讜转 讛砖讻讬谞讛 砖讻讞谉 砖诇 讞讻诪讬诐 讗讜诪专 讟诪讗 砖讗诇 诪转讜专讛 砖讘讻转讘 讻注谞讬谉 注诪讚讜 讜讗砖诪注讛 讜讛谞讛 讘讗 诪砖诐 讗讞专讬 专讘讬诐 诇讛讟讜转 讜诪讬讚 砖诇讞 讗转 讗诇讬讛讜 讝讻讜专 诇讟讜讘 诇讘砖专诐 讜诇讘讟诇 讚讘专讬 专' 讗诇讬注讝专 注讻"诇 讜注讬讬谉 砖诐 诪讛 砖驻讬专砖 讘讬转专 讛诪讗诪专 诪驻诇讗讜转 转诪讬诐 讚注讬诐. 讜诪诪讬诇讗 诪转讜讱 诪讛 砖讛注转拽转讬 诪讚讘专讬 讛拽讚讜砖 拽谞讛 讞诇祝 讛诇讱 诪讛 砖讛讜讻讬讞 诪讛专"诐 诪讬谞抓 诪注讜讘讚讗 讚专讘讛 讘"谞 讚讗讬谉 讛讚讬讬谉 谞讗诪谉 诇驻专砖 讚讘专讬讜 讚讛专讬 讻讘讬讻讜诇 讞诇拽讜 讻讗谉 注诇 讛砖讻讬谞讛 讜诇讗 注诇 转讜专讛 砖讘讻转讘 讜讛砖讻讬谞讛 砖讗诇讛 诪砖诐 讜讛讬转讛 讛转砖讜讘讛 讻专讘谞谉. 讜讛转诐 讘注讜讘讚讗 讚专讘讛 讘"谞 讘住驻专 讛拽谞讛 讛讗专讬讱 讘讚祝 注"讞 注诪讜讚 讙' 注"砖 讘讗讜专讱 讜诇驻讬 诪"砖 砖诐 讗讬谉 专讗讬讛 讻诇诇 注"砖 讜讗讬谉 诇讛讗专讬讱 讘讝讛 专拽 讗转 讝讛 讗讜诪专 讚讻驻讬 讚讘专讬 讛拽讚讜砖 拽谞讛 讛谞讝讻专讬诐 讗驻砖专 诇讜诪专 讚诪"砖 诇讗 讘砖诪讬诐 讛讬讗 专"诇 讛讘转 拽讜诇 讛讬讗 讘讞讬谞转 讛砖讻讬谞讛 讜讗讬谞讛 诪讘讞讬谞转 砖诪讬诐 砖讛讜讗 转讜专讛 砖讘讻转讘 讜讝"砖 诇讗 讘砖诪讬诐 讛讬讗 讛讘转 拽讜诇 讻诇讜诪专 讗讬谉 讛讜讻讞讛 诪讘讞讬谞转 砖诪讬诐 砖讛讜讗 转讜专讛 砖讘讻转讘. 讜讻讬讜谞讜 讗诇 讛讗诪转 讚诪转讜专讛 砖讘讻转讘 讛谞讛 讘讗讛 讛讛住讻诪讛 诇住讘专转诐. 讜诇讬 诪讛 讬拽专讜 讻驻"讝 讚讘专讬 讛转讜住' 诇讞讚 砖讬谞讜讬讬讗 讚砖讗谞讬 讘"拽 讚讘讬转 讛诇诇 讚讛住讻讬诐 诇转讜专讛 讚讻转讬讘 讗讞专讬 专讘讬诐 讜讻讜' 讚讛专讬 讛讻讗 诪"砖 讗讬谉 诪砖讙讬讞讬谉 讘讘转 拽讜诇 讻讜谞转诐 注讚 砖讬讘讗 讛讜讻讞讛 诪转讜专讛 砖讘讻转讘 讻讗诪讜专 讜讛转诐 砖讛讘转 拽讜诇 诪住讻讬诐 诇转讜专讛 砖讘讻转讘 谞转拽讘诇 讘专爪讜谉:


谞诪谞讜 注诇讬讜 讜讘专讻讜讛讜. 讻转讘 讛专诪讘"谉 讜讛讘讬讗讜 讚讘专讬讜 讘注讬谉 讬注拽讘 讜讘谞诪拽讬 讬讜住祝 讜讛专讬讘"砖 讘转砖讜讘讜转 住讬诪谉 拽注"讙 讜讝"诇 讜转诪讛谞讬 诇诪讛 讘专讻讜讛讜 诇专' 讗诇讬注讝专 讛专讬 诇讗 讛讬讛 讞讬讬讘 讗诇讗 谞讚讜讬 讘诇讘讚 讜讻讜' 讜讬"诇 砖讻讬讜谉 砖诇讗 专爪讛 诇讞讝讜专 讜讗诪专 讞专讜讘 讜讗诪转 讛诪讬诐 讜讻讜转诇讬 讘讬转 讛诪讚专砖 讜诪谉 讛砖诪讬诐 讬讜讻讬讞讜 诪讬讞讝讬 诇讛讜 讻讗驻拽讬专讜转讗 砖讛讬讛 诪讞讝讬拽 讘诪讞诇拽转 讬讜转专 诪讚讗讬 讜诇驻讬讻讱 讘专讻讜讛讜 讜讗驻砖专 砖讛讬讜 讗讜诪专讬诐 诪驻讬 讛砖诪讜注讛 讜讛讜讗 讗讜诪专 讻讱 讛讜讗 讘注讬谞讬 诇驻讬讻讱 诇讗 拽讘诇讜 诪诪谞讜 讻诇 专讗讬讜转 砖讘注讜诇诐 讜讗诇讜 讛讜专讛 诇诪注砖讛 讘驻谞讬 讛讘讬转 讛讬讛 谞注砖讛 讝拽谉 诪诪专讗 注讻"诇 讜讛拽砖讛 讛讙讗讜谉 讛讞住讬讚 诪讛专"专 讬讜住祝 砖诪讜讗诇 诪拽专讗拽讗 讝诇讛"讛 讗讘"讚 讜专"诪 讚拽"拽 驻驻讚"诪 讚讛专讬 讗诪专讜 讘住讜讻讛 驻专拽 讛讬砖谉 讚专' 讗诇讬注讝专 诇讗 讗诪专 讚讘专 砖诇讗 砖诪注 诪驻讬 专讘讜 诪注讜诇诐. 讜讛讙讗讜谉 讛专讘 讞讜讜转 讬讗讬专 讘讛砖诪讟讜转 讚祝 专谞"讟 注"讗 转讬专抓 讚讻砖砖讗诇讜 诪诪谞讜 讛诇讻讛 诇诪注砖讛 讗讝 诇讗 讛讜专讛 讚讘专 砖诇讗 砖诪注 诪驻讬 专讘讜 诪砖讗"讻 讻砖讚谉 注诐 讞讘讬专讬讜 讘讛诇讻讛 讻转谞讜专讜 砖诇 注讻谞讗讬 讛讬讛 讗讜诪专 讚注转讜 讜讻讜' 注"砖. 讜诇讬 讛讛讚讬讜讟 讚讘专讬讜 拽砖讬诐 诇砖诪讜注 讚讛专讬 讛讗 讚转谞讜专讜 砖诇 注讻谞讗讬 讛诇讻讛 诇诪注砖讛 讛讬讛 讻讚诪砖诪注 讘住讜讙讬讬谉 讜讘讬专讜砖诇诪讬 驻"讙 讚诪"拽. 讜转讜 诪砖诪注 诪住讜讙讬讬转 住讜讻讛 讜讬讜诪讗 讚祝 住"讜 砖诇讗 讗诪专 砖讜诐 讚讘专 诪讚注转讜 讻诇诇 (注讬讬谉 讘住驻专讬 讛拽讟谉 专讗砖 讚讜讚 砖诐 驻专砖转 谞爪讘讬诐. 讜注诪"砖 讛专讘 诪专 讜拽爪讬注讛 讗"讞 住讬诪谉 拽谞"讜 讜诪"砖 讛专讘 拽专讘谉 讛注讚讛 驻讬专讜砖 讬专讜砖诇诪讬 诪住讻转 谞讝讬专 讚祝 讻"讞 注"讘 讜讚讜拽 讛讬讟讘 讜注诪"砖 讘拽讜谞讟专讬住 讝讛 诇注讬诇 讘专讬砖 讘专讻讜转 讘住"讚):
讜讗谞讬 讘注谞讬讬 讗驻砖专 诇讬 诇转专抓 拽讜砖讬转 讛讙讗讜谉 讛讞住讬讚 讛谞讝讻专 讚诪"砖 讛专诪讘"谉 砖讛讬讜 讗讜诪专讬诐 诪驻讬 讛砖诪讜注讛 讜讛讜讗 讗讜诪专 讻讱 讛讜讗 讘注讬谞讬 谞诪砖讱 诇诪讛 砖讞拽专 讚讗诪讗讬 讘专讻讜讛讜 讜转讬专抓 讚诪讬讞讝讬 诇讛讜 讻讗驻拽讬专讜转讗 讜讻讜' 讜讛讜住讬祝 诇讜诪专 讚讗驻砖专 讚讛讗驻拽讬专讜转 讛讬讛 讚专' 讗诇讬注讝专 诪转讜讱 砖谞转注爪诐 讗诪专 诇讛诐 砖讻讱 谞专讗讛 讘注讬谞讬讜 讜讛讜讗 讗诪转 砖讻讱 谞专讗讛 讘注讬谞讬讜 讗讘诇 讜讚讗讬 砖诪注讜 诪驻讬 专讘讜 砖讻讘专 讛讬讜 讬讜讚注讬诐 砖讻讱 诪讚转讜 讜注诇 讝讛 讞专讛 诇讛诐 砖讛讬讛 诪转专讬住 讻诇 讻讱 注讚 砖诇讗 专爪讛 诇讜诪专 砖讻讱 砖诪注 讻诪讜 砖讛讜讗 讛讗诪转. 讜讗注驻"讬 砖讛诐 转诇讜 讘砖诪讜注转诐 讛讜讗 转诇讛 讘讚注转讜 讘砖讙诐 讜讚讗讬 讻讱 砖诪注 讜讛讜讬 讻诪讜 讗驻拽讬专讜转讗 砖诇讗 讛讞砖讬讘诐 诇转诇讜转 讘砖诪讜注转讜 讻谞讜讚注 讚讗讬 诇讗 砖诪注 诇讗 讗诪专 专拽 讛讬讛 讗讜诪专 讻讱 谞专讗讛 讘注讬谞讬. 讜诪砖讜"讛 讘专讻讜讛讜. 讻谉 谞专讗讛 诇讬讬砖讘 讚讘专讬 讛专诪讘"谉 讻讬 讬转谉 讗转 专讜讞讜 注诇讬讛诐 讛诪注讬讬谉 注讬谞讬讜 讬讞讝讜 讚讬讻讜诇讬诐 讚讘专讬 讛专诪讘"谉 诇讛转驻专砖 讻讱 讜讗讬谞讜 砖讜诐 讚讜讞拽. 讜住诪讱 讛专诪讘"谉 讜诇讗 讛讜爪专讱 诇讛讗专讬讱 讜诇驻专砖 诪砖讜诐 砖讝讛 谞讜讚注 诪讚转讜 砖诇 专' 讗诇讬注讝专 砖诇讗 讗诪专 讚讘专 砖诇讗 砖诪注 诪驻讬 专讘讜 诪注讜诇诐 讜讚讜拽 讛讟讘: [讜讻谉 专讗讬转讬 诇讛专讬讟讘"讗 讘讞讬讚讜砖讬 讬讘诪讜转 注诇 讚祝 讬"讚 砖讻转讘 讚专讘讬 讗诇讬注讝专 注诪讚 讘砖诪讜注转讜 讜诪讬讬转讬 讗讜转讛 砖砖谞讬谞讜 讙讘讬 注拽讘讬讗 讗谞讬 砖诪注转讬 诪驻讬 讛诪专讜讘讬谉 讜讻讜' 注"砖]:





砖注专讬 转讜专转 讘讘诇

(谞讟 住注"讘) 讘诇"讜 诪拽讜诪讜转 讜讗诪专讬 诇讛 讘诪"讜 诪拽讜诪讜转 讜讻讜'.鈥斪⒆�' 讘讛讙讛讜转 专注拽"讗, 砖讘转讜住' 拽讚讜砖讬谉 住讟 讘 讛谞讜住讞: 砖讛讝讛讬专 讛拽讘"讛 注诇讬讛诐 讘讻"讚 诪拽讜诪讜转*[讜讛讜讗 讛谞讜住讞 讛谞讻讜谉, 注讬' 诪"砖 讘"诪讚专砖讬 讛诇讻讛 砖诇 讛转谞讗讬诐 讘转诇诪讜讚 讘讘诇讬", 砖诪讜转 专' 专住"讗.]. 注讜讚 诪爪讗转讬 讘转谞讞讜诪讗 驻专' 讜讬拽专讗 住讬' 讘: 诪"讞 驻注诪讬诐 讛讝讛讬专 讛拽讘"讛 讘转讜专讛 注诇 讛讙专讬诐, 讜讻"讻 讘注诇 讛讟讜专讬诐 专讬砖 驻专' 讚讘专讬诐. 注讜讚 谞诪爪讗 讘专讗砖讬转 讞讻诪讛 砖注专 讛' 驻"讚 砖讛注转讬拽 诪讗讬讝讛 诪讚专砖: 注诇 讛讙专 诪讜讝讛专 讘讻"讞 诪拽讜诪讜转. 讜注讬' 讘讚"住 讻讗谉, 砖讘讻讬"讬 谞诪爪讗 讛谞讜住讞: 讘诪"讞 诪拽讜诪讜转.


(谞讟 讘 专砖"讬) 讚"讛 讗讬诪讗 砖诇讜诐 讻讱 砖诪讛.鈥斪懽� 诇讛讜爪讬讗 砖诇讗 谞讗诪专, 讚砖诪讛 砖诇讜诐 讜讗讬诪讗 讛讜讗 转讗专 讛讻讘讜讚 砖诇讛*讻诪讜 讘讘专讻讜转 讟讝 讘: 注讘讚讬诐 讜砖驻讞讜转 讗讬谉 拽讜专讬谉 讗讜转诐 讗讘讗 驻诇讜谞讬 讜讗诪讗 驻诇讜谞讬转. 讜讘讻转讜讘讜转 驻讝 讗: 讗讘讗 砖讗讜诇 讘谉 讗诪讗 诪专讬诐., 讗诇讗 砖砖诪讛 讻驻讜诇 "讗讬诪讗 砖诇讜诐". 讗讘诇 讗讬谞讬 讬讜讚注 诪讛 讛讻专讬讞 专砖"讬 诇讜诪专 讻谉.

